Document ID: 32019R2014

Reference:
5.12.2019
RO
Jurnalul Oficial al Uniunii Europene
L 315/29
REGULAMENTUL DELEGAT (UE) 2019/2014 AL COMISIEI
din 11 martie 2019
de completare a Regulamentului (UE) 2017/1369 al Parlamentului European și al Consiliului în ceea ce privește etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic și de abrogare a Regulamentului delegat (UE) nr. 1061/2010 al Comisiei și a Directivei 96/60/CE a Comisiei
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) 2017/1369 al Parlamentului European și al Consiliului din 4 iulie 2017 de stabilire a unui cadru pentru etichetarea energetică și de abrogare a Directivei 2010/30/UE (1), în special articolul 11 alineatul (5) și articolul 16,
întrucât:
(1)
Regulamentul (UE) 2017/1369 împuternicește Comisia să adopte acte delegate în ceea ce privește etichetarea sau reclasificarea etichetării grupurilor de produse care prezintă un potențial semnificativ pentru economii de energie și, după caz, de alte resurse.
(2)
Dispozițiile privind etichetarea energetică a mașinilor de spălat rufe de uz casnic au fost stabilite prin Regulamentul delegat (UE) nr. 1061/2010 al Comisiei (2).
(3)
Dispozițiile privind etichetarea energetică a mașinilor de spălat și uscat rufe de uz casnic au fost stabilite prin Directiva 96/60/CE a Comisiei (3).
(4)
Comunicarea Comisiei COM(2016)773 final (4) (planul de lucru privind proiectarea ecologică) instituit de Comisie în aplicarea articolului 16 alineatul (1) din Directiva 2009/125/CE (5) a Parlamentului European și a Consiliului, stabilește prioritățile de lucru în temeiul cadrului privind proiectarea ecologică și etichetarea energetică pentru perioada 2016-2019. Planul de lucru pentru proiectarea ecologică identifică grupurile de produse cu impact energetic care trebuie considerate drept priorități pentru efectuarea de studii pregătitoare și eventuala adoptare a unor măsuri de punere în aplicare, precum și pentru reexaminarea Regulamentului (UE) nr. 1015/2010 al Comisiei (6), al Regulamentului delegat (UE) nr. 1061/2010 și a Directivei 96/60/CE.
(5)
Măsurile din planul de lucru pentru proiectarea ecologică au potențialul estimat de a genera economii anuale de energie finală de peste 260 TWh în 2030, ceea ce echivalează cu reducerea emisiilor de gaze cu efect de seră cu aproximativ 100 de milioane de tone pe an în 2030. Mașinile de spălat rufe de uz casnic și mașinile de spălat și uscat rufe de uz casnic se numără printre grupurile de produse enumerate în planul de lucru, cu economii anuale de energie electrică estimate la 2,5 TWh, care duc la reduceri ale emisiilor de gaze cu efect de seră de 0,8 milioane de tone echivalent CO2/an, precum și cu economii de apă estimate la 711 milioane m3 în 2030.
(6)
Mașinile de spălat rufe de uz casnic și mașinile de spălat și uscat rufe de uz casnic se numără printre grupurile de produse menționate la articolul 11 alineatul (5) litera (b) din Regulamentul (UE) 2017/1369 pentru care Comisia ar trebui să adopte un act delegat de introducere a unei etichete reclasificate de la A la G.
(7)
Comisia a reexaminat Regulamentul delegat (UE) nr. 1061/2010, conform dispozițiilor de la articolul 7 din acesta, și Directiva 96/60/CE și a analizat aspectele tehnice, de mediu și economice, precum și comportamentul în practică al utilizatorilor. Reexaminarea a fost efectuată în strânsă colaborare cu părțile implicate și interesate din Uniune și din țări terțe. Rezultatele acestei reexaminări au fost făcute publice și prezentate forumului consultativ instituit prin articolul 14 din Regulamentul (UE) 2017/1369.
(8)
Reexaminarea a concluzionat că este necesară introducerea unor cerințe revizuite privind etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic și că ambele ar putea fi stabilite prin intermediul aceluiași regulament privind etichetarea energetică. Prin urmare, domeniul de aplicare al prezentului regulament ar trebui să includă mașinile de spălat rufe de uz casnic și mașinile de spălat și uscat rufe de uz casnic.
(9)
Mașinile de spălat rufe și mașinile de spălat și uscat rufe care nu sunt de uz casnic au caracteristici și utilizări distincte. Ele fac obiectul altor acte de reglementare, în special al Directivei 2006/42/CE a Parlamentului European și a Consiliului (7), și nu ar trebui să fie incluse în domeniul de aplicare al prezentului regulament. Prezentul regulament pentru mașinile de spălat rufe de uz casnic și pentru mașinile de spălat și uscat rufe de uz casnic ar trebui să se aplice mașinilor de spălat rufe și mașinilor de spălat și uscat rufe care au aceleași caracteristici tehnice, indiferent de mediul în care sunt utilizate.
(10)
Aspectele de mediu specifice mașinilor de spălat rufe de uz casnic și mașinilor de spălat rufe de uz casnic, identificate ca fiind semnificative în sensul prezentului regulament, sunt consumul de energie și de apă în etapa de utilizare, generarea de deșeuri la sfârșitul ciclului de viață, emisiile în aer și în apă în etapa de producție (ca urmare a extracției și prelucrării materiilor prime) și în etapa de utilizare (ca urmare a consumului de energie electrică).
(11)
Din reexaminare reiese că consumul de energie electrică și de apă al produselor care fac obiectul prezentului regulament poate fi redus prin aplicarea unor măsuri de etichetare energetică axate pe o mai bună diferențiere între produse, cu scopul de a se asigura stimulente pentru furnizori în vederea îmbunătățirii în continuare a eficienței energetice și a utilizării eficiente a resurselor în cazul mașinilor de spălat rufe de uz casnic și a mașinilor de spălat și uscat rufe de uz casnic, precum și printr-o reacție mai bună la așteptările consumatorilor legate de utilizarea programelor de spălare sau a programelor complete de spălare și uscare, în special în ceea ce privește durata acestora.
(12)
Etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic permite consumatorilor să facă alegeri în cunoștință de cauză în ceea ce privește aparatele mai eficiente din punct de vedere energetic și din punctul de vedere al utilizării resurselor. Înțelegerea și relevanța informațiilor disponibile pe etichetă au fost confirmate prin intermediul unui sondaj specific realizat în rândul consumatorilor, în conformitate cu articolul 14 alineatul (2) din Regulamentul (UE) 2017/1369.
(13)
Mașinile de spălat rufe de uz casnic și mașinile de spălat și uscat rufe de uz casnic care sunt prezentate la târguri comerciale ar trebui să poarte eticheta energetică dacă prima unitate a modelului a fost deja introdusă pe piață sau dacă este introdusă pe piață cu ocazia târgurilor comerciale respective.
(14)
Parametrii relevanți ai produselor ar trebui măsurați cu ajutorul unor metode fiabile, exacte și reproductibile. Metodele respective ar trebui să ia în considerare metodele de măsurare de ultimă generație recunoscute, inclusiv, dacă sunt disponibile, standardele armonizate adoptate de organismele europene de standardizare, astfel cum sunt enumerate în anexa I la Regulamentul (UE) nr. 1025/2012 al Parlamentului European și al Consiliului (8).
(15)
Dat fiind că vânzarea de produse cu impact energetic prin intermediul magazinelor online și al platformelor de vânzare pe internet, mai degrabă decât direct de la furnizori, a crescut, ar trebui să se clarifice faptul că furnizorii de servicii de găzduire reprezentând magazinele online și platformele de vânzare pe internet ar trebui să fie responsabili pentru afișarea, în apropierea prețului, a etichetei puse la dispoziție de furnizor. Aceștia ar trebui să informeze furnizorul cu privire la această obligație, dar nu ar trebui să fie responsabili în ceea ce privește acuratețea sau conținutul etichetei sau fișa cu informații despre produs furnizată. Cu toate acestea, în aplicarea articolului 14 alineatul (1) litera (b) din Directiva 2000/31/CE a Parlamentului European și a Consiliului (9) privind comerțul electronic, aceste platforme de găzduire de internet ar trebui să acționeze rapid pentru a elimina informațiile privind produsul în cauză sau pentru a bloca accesul la acestea dacă au cunoștință despre neconformitatea lor (de exemplu, eticheta sau fișa cu informații despre produs lipsește, este incompletă sau este incorectă), de exemplu dacă sunt informate de autoritatea de supraveghere a pieței. Un furnizor care vinde direct utilizatorilor finali prin intermediul propriului site web face obiectul obligațiilor de vânzare la distanță ale comercianților menționate la articolul 5 din Regulamentul (UE) 2017/1369.
(16)
Măsurile prevăzute în prezentul regulament au fost discutate de forumul consultativ și cu experții statelor membre în conformitate cu articolul 17 din Regulamentul (UE) 2017/1369.
(17)
Regulamentul delegat (UE) nr. 1061/2010 și Directiva 96/60/CE ar trebui abrogate,
ADOPTĂ PREZENTUL REGULAMENT:
Articolul 1
Obiect și domeniu de aplicare
(1)   Prezentul regulament stabilește cerințele în ceea ce privește etichetarea și furnizarea de informații suplimentare despre produs pentru mașinile de spălat rufe de uz casnic și mașinile de spălat și uscat rufe de uz casnic alimentate de la rețeaua electrică, inclusiv cele care pot funcționa și cu baterii, precum și pentru mașinile de spălat rufe de uz casnic încorporabile și mașinile de spălat și uscat rufe de uz casnic încorporabile.
(2)   Prezentul regulament nu se aplică
(a)
mașinilor de spălat rufe și mașinilor de spălat și uscat rufe care intră în domeniul de aplicare al Directivei 2006/42/CE;
(b)
mașinilor de spălat rufe de uz casnic și mașinilor de spălat și uscat rufe de uz casnic care funcționează cu baterii și care pot fi conectate la rețeaua de alimentare prin intermediul unui convertizor de curent alternativ/curent continuu, achiziționat separat;
(c)
mașinilor de spălat rufe de uz casnic cu o capacitate nominală mai mică de 2 kg și mașinilor de spălat și uscat rufe de uz casnic cu o capacitate de spălare mai mică sau egală cu 2 kg.
Articolul 2
Definiții
În sensul prezentului regulament, se aplică următoarele definiții:
1.
„rețea de alimentare” sau „rețea electrică de alimentare” înseamnă alimentarea cu energie electrică de la rețea de 230 (± 10 %) volți în curent alternativ la 50 Hz;
2.
„mașină de spălat rufe automată” înseamnă o mașină de spălat rufe în cazul căreia încărcătura este tratată integral de mașina de spălat rufe, fără a fi necesară intervenția utilizatorului în niciun moment al programului;
3.
„mașină de spălat rufe de uz casnic” înseamnă o mașină de spălat rufe automată care spală și clătește rufe de uz casnic cu ajutorul apei și al unor mijloace chimice, mecanice și termice, care are, de asemenea, o funcție de extracție prin centrifugare și care este declarată de producător, în declarația de conformitate, ca respectând dispozițiile Directivei 2014/35/UE a Parlamentului European și a Consiliului (10) sau ale Directivei 2014/53/UE a Parlamentului European și a Consiliului (11);
4.
„mașină de spălat și uscat rufe de uz casnic” înseamnă o mașină de spălat rufe de uz casnic care, în plus față de funcțiile unei mașini de spălat rufe automate, include, pe același tambur, un mijloc de uscare a materialelor textile prin încălzire și prin rotire și care este declarată de producător, în declarația de conformitate, ca respectând dispozițiile Directivei 2014/35/UE sau ale Directivei 2014/53/UE;
5.
„mașină de spălat rufe de uz casnic încorporată” înseamnă o mașină de spălat rufe de uz casnic care este proiectată, supusă încercării și comercializată exclusiv:
(a)
pentru a fi instalată într-o mobilă sau pentru a fi încastrată (în partea superioară și/sau inferioară și în părțile laterale) cu ajutorul unor panouri;
(b)
pentru a fi fixată solid de părțile laterale, superioare sau inferioare ale mobilei sau ale panourilor; și
(c)
pentru a fi echipată cu o fațadă integrală finisată în fabrică sau cu un panou frontal special conceput;
6.
„mașină de spălat și uscat rufe de uz casnic încorporată” înseamnă o mașină de spălat și uscat rufe de uz casnic care este proiectată, supusă încercării și comercializată exclusiv:
(a)
pentru a fi instalată într-o mobilă sau pentru a fi încastrată (în partea superioară și/sau inferioară și în părțile laterale) cu ajutorul unor panouri;
(b)
pentru a fi fixată solid de părțile laterale, superioare sau inferioare ale mobilei sau ale panourilor; și
(c)
pentru a fi echipată cu o fațadă integrală finisată în fabrică sau cu un panou frontal special conceput;
7.
„mașină de spălat rufe de uz casnic cu tamburi multipli” înseamnă o mașină de spălat rufe de uz casnic echipată cu mai mult de un tambur, care sunt instalați fie în unități separate, fie în aceeași carcasă;
8.
„mașină de spălat și uscat rufe de uz casnic cu tamburi multipli” înseamnă o mașină de spălat și uscat rufe de uz casnic echipată cu mai mult de un tambur, care sunt instalați fie în unități separate, fie în aceeași carcasă;
9.
„punct de vânzare” înseamnă un loc unde mașinile de spălat rufe de uz casnic și/sau mașinile de spălat și uscat rufe de uz casnic sunt expuse sau oferite spre vânzare, închiriere sau cumpărare cu plata în rate.
În sensul anexelor, în anexa I sunt prevăzute definiții suplimentare.
Articolul 3
Obligațiile furnizorilor
(1)   Furnizorii trebuie să se asigure că:
(a)
fiecare mașină de spălat rufe de uz casnic și fiecare mașină de spălat și uscat rufe de uz casnic este prevăzută cu o etichetă tipărită în formatul stabilit în anexa III, iar formatul etichetei pentru mașina de spălat rufe de uz casnic cu tamburi multipli și pentru mașina de spălat și uscat rufe de uz casnic cu tamburi multipli este stabilit în anexa X;
(b)
parametrii fișei cu informații despre produs, stabiliți în anexa V, sunt introduși în baza de date cu produse;
(c)
la solicitarea expresă a comerciantului de mașini de spălat rufe de uz casnic și de mașini de spălat și uscat rufe de uz casnic, fișa cu informații despre produs este pusă la dispoziție în formă tipărită;
(d)
conținutul documentației tehnice, astfel cum este stabilit în anexa VI, este introdus în baza de date cu produse;
(e)
orice publicitate vizuală pentru un anumit model de mașină de spălat rufe de uz casnic sau de mașină de spălat și uscat rufe de uz casnic cuprinde clasa de eficiență energetică și gama de clase de eficiență energetică disponibile pe etichetă, în conformitate cu anexa VII și cu anexa VIII;
(f)
orice material promoțional tehnic disponibil, inclusiv pe internet, referitor la un anumit model de mașină de spălat rufe de uz casnic sau de mașină de spălat și uscat rufe de uz casnic, care descrie parametrii săi tehnici specifici, include clasa de eficiență energetică a modelului respectiv și gama de clase de eficiență energetică disponibile pe etichetă, în conformitate cu anexa VII;
(g)
o etichetă electronică, având formatul și conținutul informativ stabilite în anexa III, este pusă la dispoziția comercianților pentru fiecare model de mașină de spălat rufe de uz casnic și de mașină de spălat și uscat rufe de uz casnic;
(h)
o fișă electronică cu informații despre produs, astfel cum este stabilită în anexa V, este pusă la dispoziția comercianților pentru fiecare model de mașină de spălat rufe de uz casnic și de mașină de spălat și uscat rufe de uz casnic.
(2)   Clasa de eficiență energetică și clasa de emisii acustice în aer sunt definite în anexa II și se calculează în conformitate cu anexa IV.
Articolul 4
Obligațiile comercianților
Comercianții trebuie să se asigure că:
(a)
fiecare mașină de spălat rufe de uz casnic sau fiecare mașină de spălat rufe de uz casnic poartă, la punctul de vânzare, inclusiv la târgurile comerciale, eticheta pusă la dispoziție de furnizori în conformitate cu articolul 3 punctul 1 litera (a), eticheta fiind afișată pentru aparatele încorporate astfel încât să fie clar vizibilă, iar pentru toate celelalte aparate astfel încât să fie clar vizibilă pe partea exterioară frontală sau superioară a mașinii de spălat rufe de uz casnic sau a mașinii de spălat și uscat rufe de uz casnic;
(b)
în cazul vânzării la distanță și al vânzării pe internet, eticheta și fișa cu informații despre produs sunt furnizate în conformitate cu anexele VII și VIII;
(c)
orice publicitate vizuală pentru un anumit model de mașină de spălat rufe de uz casnic sau de mașină de spălat și uscat rufe de uz casnic conține clasa de eficiență energetică a modelului respectiv și gama de clase de eficiență energetică disponibile pe etichetă, în conformitate cu anexa VII;
(d)
orice material promoțional tehnic disponibil, inclusiv pe internet, referitor la un anumit model de mașină de spălat rufe de uz casnic sau de mașină de spălat și uscat rufe de uz casnic, care descrie parametrii săi tehnici specifici, include clasa de eficiență energetică a modelului respectiv și gama de clase de eficiență energetică disponibile pe etichetă, în conformitate cu anexa VII.
Articolul 5
Obligațiile platformelor de găzduire pe internet
În cazul în care un furnizor de servicii de găzduire, astfel cum este menționat la articolul 14 din Directiva 2000/31/CE, autorizează vânzarea directă de mașini de spălat rufe de uz casnic și de mașini de spălat și uscat rufe de uz casnic pe site-ul său web, furnizorul de servicii respectiv trebuie să permită afișarea etichetei electronice și a fișei electronice cu informații despre produs furnizate de comerciant în cadrul mecanismului de afișaj, în conformitate cu dispozițiile anexei VIII, și trebuie să informeze comerciantul cu privire la obligația de a le afișa.
Articolul 6
Metode de măsurare
Informațiile care trebuie furnizate în temeiul articolelor 3 și 4 se obțin prin metode de măsurare și de calcul fiabile, exacte și reproductibile, care iau în considerare metodele de măsurare și de calcul de ultimă generație recunoscute, stabilite în anexa IV.
Articolul 7
Procedura de verificare în scopul supravegherii pieței
Statele membre aplică procedura prevăzută în anexa IX atunci când efectuează verificările în scopul supravegherii pieței menționate la articolul 8 alineatul (3) din Regulamentul (UE) 2017/1369.
Articolul 8
Reexaminare
Comisia reexaminează prezentul regulament în lumina progreselor tehnologice și prezintă forumului consultativ rezultatele acestei reexaminări, inclusiv, dacă este cazul, un proiect de propunere de revizuire, cel târziu la 25 decembrie 2025.
Reexaminarea respectivă evaluează, în special, următoarele elemente:
(a)
potențialul de ameliorare în ceea ce privește consumul de energie, performanța operațională și de mediu a mașinilor de spălat rufe de uz casnic și a mașinilor de spălat și uscat rufe de uz casnic;
(b)
pertinența menținerii a două scări de clasificare a performanței energetice a mașinilor de spălat și uscat rufe de uz casnic;
(c)
eficacitatea măsurilor existente în ceea ce privește schimbarea comportamentului utilizatorilor finali în legătură cu achiziționarea unor aparate mai eficiente din punct de vedere energetic și din punctul de vedere al utilizării resurselor, precum și în legătură cu utilizarea de programe mai eficiente din punct de vedere energetic și din punctul de vedere al utilizării resurselor;
(d)
posibilitatea de a aborda obiectivele legate de economia circulară.
Articolul 9
Abrogare
Regulamentul (UE) nr. 1061/2010 se abrogă de la 1 martie 2021.
Directiva 96/60/CE se abrogă de la 1 martie 2021.
Articolul 10
Măsuri de tranziție
Începând de la 25 decembrie 2019 și până la 28 februarie 2021, fișa cu informații despre produs obligatorie în temeiul articolului 3 litera (b) din Regulamentul (UE) nr. 1061/2010 poate fi pusă la dispoziție în baza de date cu produse instituită prin articolul 12 din Regulamentul (UE) 2017/1369, în loc să fie furnizată în formă tipărită. În acest caz, furnizorul se asigură că, la cererea expresă a comerciantului, fișa cu informații despre produs se pune la dispoziție în format tipărit.
Începând de la 25 decembrie 2019 și până la 28 februarie 2021, fișa cu informații despre produs obligatorie în temeiul articolului 2 alineatul (3) din Directiva 96/60/CE poate fi pusă la dispoziție în baza de date cu produse instituită prin articolul 12 din Regulamentul (UE) 2017/1369, în loc să fie furnizată în formă tipărită. În acest caz, furnizorul se asigură că, la cererea expresă a comerciantului, fișa cu informații despre produs se pune la dispoziție în format tipărit.
Articolul 11
Intrare în vigoare și aplicare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 martie 2021. Cu toate acestea, articolul 10 se aplică de la 25 decembrie 2019, iar articolul 3 alineatul (1) literele (a) și (b) se aplică de la 1 noiembrie 2020.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 martie 2019.
Pentru Comisie
Președintele
Jean-Claude JUNCKER
(1)  JO L 198, 28.7.2017, p. 1.
(2)  Regulamentul delegat (UE) nr. 1061/2010 al Comisiei din 28 septembrie 2010 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile mașinilor de spălat rufe de uz casnic (JO L 314, 30.11.2010, p. 47).
(3)  Directiva 96/60/CE a Comisiei din 19 septembrie 1996 de punere în aplicare a Directivei 92/75/CEE a Consiliului cu privire la etichetarea energetică a mașinilor combinate de spălat și uscat rufe de uz casnic (JO L 266, 18.10.1996, p. 1).
(4)  Comunicarea Comisiei, Planul de lucru pentru proiectare ecologică pentru perioada 2016-2019 [COM(2016) 773 final, 30.11.2016].
(5)  Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic (JO L 285, 31.10.2009, p. 10).
(6)  Regulamentul (UE) nr. 1015/2010 al Comisiei din 10 noiembrie 2010 de implementare a Directivei 2009/125/CE a Parlamentului European și a Consiliului cu privire la cerințele de proiectare ecologică aplicabile mașinilor de spălat rufe de uz casnic (JO L 293, 11.11.2010, p. 21).
(7)  Directiva 2006/42/CE a Parlamentului European și a Consiliului din 17 mai 2006 privind echipamentele tehnice (JO L 157, 9.6.2006, p. 24).
(8)  Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (JO L 316, 14.11.2012, p. 12).
(9)  Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (JO L 178, 17.7.2000, p. 1).
(10)  Directiva 2014/35/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a echipamentelor electrice destinate utilizării în cadrul unor anumite limite de tensiune (JO L 96, 29.3.2014, p. 357).
(11)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).
ANEXA I
Definiții aplicabile în cazul anexelor
Se aplică următoarele definiții:
1.
„indice de eficiență energetică” (EEI) înseamnă raportul dintre consumul de energie ponderat și consumul de energie al ciclului standard;
2.
„program” înseamnă o serie de operațiuni predefinite pe care furnizorul le declară ca fiind adecvate pentru spălarea, uscarea sau spălarea și uscarea continuă a anumitor tipuri de materiale textile;
3.
„ciclu de spălare” înseamnă un proces de spălare complet, astfel cum este definit de un program selectat, constând într-o serie de operațiuni diferite, inclusiv spălare, clătire și centrifugare;
4.
„ciclu de uscare” înseamnă un proces de uscare complet, astfel cum este definit de programul aferent, constând într-o serie de operațiuni diferite, inclusiv încălzire și centrifugare;
5.
„ciclu complet” înseamnă un proces de spălare și de uscare, constând într-un ciclu de spălare și un ciclu de uscare;
6.
„ciclu continuu” înseamnă un ciclu complet fără întreruperea procesului și fără a fi necesară o intervenție a utilizatorului în vreun moment din cadrul programului;
7.
„cod de răspuns rapid” (QR) înseamnă un cod de bare matrice inclus pe eticheta energetică a unui model de produs, care face trimitere la informațiile referitoare la modelul respectiv aflate în secțiunea publică a bazei de date cu produse;
8.
„capacitate nominală” înseamnă masa maximă în kilograme declarată de furnizor la intervale de 0,5 kg de materiale textile uscate de un anumit tip, care poate fi tratată într-un singur ciclu de spălare al unei mașini de spălat rufe de uz casnic sau, respectiv, într-un singur ciclu complet al unei mașini de spălat și uscat rufe de uz casnic, în cadrul programului selectat, la o încărcătură de rufe care respectă instrucțiunile furnizorului;
9.
„capacitate nominală de spălare” înseamnă masa maximă în kilograme declarată de furnizor la intervale de 0,5 kg de materiale textile uscate de un anumit tip, care poate fi tratată într-un singur ciclu de spălare al unei mașini de spălat rufe de uz casnic sau, respectiv, într-un singur ciclu de spălare al unei mașini de spălat și uscat rufe de uz casnic, în cadrul programului selectat, la o încărcătură de rufe care respectă instrucțiunile furnizorului;
10.
„capacitate nominală de uscare” înseamnă masa maximă în kilograme declarată de furnizor la intervale de 0,5 kg de materiale textile uscate de un anumit tip, care poate fi tratată într-un singur ciclu de uscare al unei mașini de spălat și uscat rufe de uz casnic, în cadrul programului selectat, la o încărcătură de rufe care respectă instrucțiunile furnizorului;
11.
„eco 40-60” înseamnă denumirea programului declarat de furnizor ca putând să curețe rufe din bumbac cu un grad normal de murdărie declarate ca fiind lavabile la 40 °C sau 60 °C, în cursul aceluiași ciclu de spălare, și la care se referă informațiile de pe eticheta energetică și din fișa cu informații despre produs;
12.
„eficacitate a clătirii” înseamnă concentrația conținutului rezidual de sulfonat alchilbenzen liniar (LAS) în materialele textile tratate după ciclul de spălare al unei mașini de spălat rufe de uz casnic sau al unei mașini de spălat și uscat rufe de uz casnic (IR) sau după ciclul complet al unei mașini de spălat și uscat rufe de uz casnic (JR), exprimată în grame pe kilogram de material textil uscat;
13.
„consum ponderat de energie (EW)” înseamnă media ponderată a consumului de energie al ciclului de spălare al unei mașini de spălat rufe de uz casnic sau al unei mașini de spălat și uscat rufe de uz casnic pentru programul „eco 40-60” la capacitate nominală de spălare, la jumătate și la un sfert din capacitatea nominală de spălare, exprimată în kilowați-oră per ciclu;
14.
„consum ponderat de energie (EWD)” înseamnă media ponderată a consumului de energie al ciclului de spălare și uscare al unei mașini de spălat și uscat rufe de uz casnic la capacitate nominală și la jumătate din capacitatea nominală, exprimată în kilowați-oră per ciclu;
15.
„consum de energie al ciclului standard” (SCE) înseamnă consumul de energie care servește drept referință în funcție de capacitatea nominală a unei mașini de spălat rufe de uz casnic sau a unei mașini de spălat și uscat rufe de uz casnic, exprimat în kilowați-oră pe ciclu;
16.
„consum ponderat de apă (WW)” înseamnă media ponderată a consumului de apă al ciclului de spălare al unei mașini de spălat rufe de uz casnic sau al unei mașini de spălat și uscat rufe de uz casnic pentru programul „eco 40-60” la capacitate nominală de spălare, la jumătate și la un sfert din capacitatea nominală de spălare, exprimată în litri per ciclu;
17.
„consum ponderat de apă (WWD)” înseamnă media ponderată a consumului de apă al ciclului de spălare și uscare al unei mașini de spălat și uscat rufe de uz casnic la capacitate nominală și la jumătate din capacitatea nominală, exprimată în litri per ciclu;
18.
„grad de umiditate reziduală” înseamnă, pentru mașinile de spălat rufe de uz casnic și pentru ciclul de spălare al mașinilor de spălat și uscat rufe de uz casnic, cantitatea de umiditate din încărcătură la încheierea ciclului de spălare;
19.
„grad de umiditate finală” înseamnă, pentru mașinile de spălat și uscat rufe de uz casnic, cantitatea de umiditate din încărcătura de rufe la încheierea ciclului de uscare;
20.
„gata de așezare în dulap” înseamnă starea materialelor textile tratate și uscate într-un ciclu de uscare, până la obținerea unui grad de umiditate finală de 0 %;
21.
„durată a programului” (tW) înseamnă durata de timp care începe cu inițierea programului selectat, excluzând orice întârziere programată de utilizator, până la indicarea încheierii programului și până când utilizatorul are acces la încărcătură;
22.
„durată a ciclului” (tWD) înseamnă, pentru ciclul complet al unei mașini de spălat și uscat rufe de uz casnic, durata de timp care începe cu inițierea programului selectat pentru ciclul de spălare, excluzând orice întârziere programată de utilizator, până la indicarea încheierii ciclului de uscare și până când utilizatorul are acces la încărcătură;
23.
„mod oprit” înseamnă o stare în care mașina de spălat rufe de uz casnic sau mașina de spălat și uscat rufe de uz casnic este conectată la rețeaua de alimentare și în care aceasta nu desfășoară nicio funcție; următoarele stări sunt, de asemenea, considerate echivalente cu modul oprit:
(a)
o stare care asigură numai o indicare a modului oprit;
(b)
o stare care asigură numai funcționalitățile ce au ca scop asigurarea compatibilității electromagnetice în temeiul Directivei 2014/30/UE a Parlamentului European și a Consiliului (1);
24.
„mod standby” înseamnă o stare în care mașina de spălat rufe de uz casnic sau mașina de spălat și uscat rufe de uz casnic este conectată la rețeaua de alimentare și desfășoară numai următoarele funcții, care pot continua pentru o perioadă de timp nedefinită:
(a)
funcția de reactivare sau funcția de reactivare și simpla indicare a faptului că funcția de reactivare este activată; și/sau
(b)
funcția de reactivare prin conectare la o rețea; și/sau
(c)
afișarea unor informații sau a stării; și/sau
(d)
funcția de detectare pentru măsurile de urgență;
25.
„rețea” înseamnă o infrastructură de comunicații cu o topologie a legăturilor, o arhitectură care include componente fizice, principii organizaționale, proceduri și formate (protocoale) de comunicare;
26.
„funcție anti-șifonare” înseamnă o operațiune a mașinii de spălat rufe de uz casnic sau a mașinii de spălat și uscat rufe de uz casnic care are loc după încheierea unui program, pentru a împiedica șifonarea excesivă a rufelor;
27.
„pornire întârziată” înseamnă o stare în care utilizatorul a selectat o anumită întârziere în ceea ce privește începerea sau încheierea ciclului programului selectat;
28.
„garanție” înseamnă orice angajament față de consumator asumat de către comerciantul cu amănuntul sau de către furnizor:
(a)
de a rambursa prețul plătit; sau
(b)
de a înlocui, de a repara sau de a manipula în orice mod mașina de spălat rufe de uz casnic și mașina de spălat și uscat rufe de uz casnic, dacă ele nu îndeplinesc specificațiile din certificatul de garanție sau din materialele publicitare relevante;
29.
„mecanism de afișare” înseamnă orice ecran, inclusiv ecran tactil, sau orice altă tehnologie vizuală utilizată pentru afișarea conținutului internet către utilizatori;
30.
„afișare imbricată” înseamnă o interfață vizuală în care o imagine sau un set de date sunt accesibile prin executarea unui clic cu mouse-ul, prin trecerea pe deasupra cu mouse-ul sau, în cazul unui ecran tactil, prin extinderea altei imagini sau a altui set de date;
31.
„ecran tactil” înseamnă un ecran care răspunde la contact, cum ar fi cel al unei tablete, al unui computer de tip „slate” sau al unui telefon inteligent;
32.
„text alternativ” înseamnă un text furnizat ca alternativă la o prezentare grafică, care permite prezentarea de informații în altă formă decât cea grafică, în cazul în care dispozitivele de afișare nu pot să reproducă prezentarea grafică, sau pentru a spori accesibilitatea, de exemplu în cazul aplicațiilor de sinteză vocală.
(1)  Directiva 2014/30/UE a Parlamentului European și a Consiliului din 26 februarie 2014 privind armonizarea legislațiilor statelor membre cu privire la compatibilitatea electromagnetică (JO L 96, 29.3.2014, p. 79).
ANEXA II
A.   Clasele de eficiență energetică
Clasa de eficiență energetică a unei mașini de spălat rufe de uz casnic și a ciclului de spălare al unei mașini de spălat și uscat rufe de uz casnic se determină pe baza indicelui de eficiență energetică (EEIW) al acesteia indicat în tabelul 1.
EEIW al unei mașini de spălat rufe de uz casnic și al ciclului de spălare al unei mașini de spălat și uscat rufe de uz casnic se calculează în conformitate cu anexa IV.
Tabelul 1
Clasele de eficiență energetică ale mașinilor de spălat rufe de uz casnic și ale ciclului de spălare al mașinilor de spălat și uscat rufe de uz casnic
Clasa de eficiență energetică
Indicele de eficiență energetică (EEIW)
A
EEIW
 ≤ 52
B
52 < EEIW
 ≤ 60
C
60 < EEIW
 ≤ 69
D
69 < EEIW
 ≤ 80
E
80 < EEIW
 ≤ 91
F
91 < EEIW
 ≤ 102
G
EEIW
 > 102
Clasa de eficiență energetică a ciclului complet al unei mașini de spălat și uscat rufe de uz casnic se determină pe baza indicelui de eficiență energetică (EEIWD) al acesteia indicat în tabelul 2.
EEIWD al ciclului complet al unei mașini de spălat și uscat rufe de uz casnic se calculează în conformitate cu anexa IV.
Tabelul 2
Clasele de eficiență energetică ale ciclului complet al unei mașini de spălat și uscat rufe de uz casnic
Clasa de eficiență energetică
Indicele de eficiență energetică (EEIWD)
A
EEIWD
≤ 37
B
37 < EEIWD
 ≤ 45
C
45 < EEIWD
 ≤ 55
D
55 < EEIWD
 ≤ 67
E
67 < EEIWD
 ≤ 82
F
82 < EEIWD
 ≤ 100
G
EEIWD
 > 100
B.   Clasele de eficiență ale stoarcerii prin centrifugare
Clasa de eficiență a stoarcerii prin centrifugare a unei mașini de spălat rufe de uz casnic și a ciclului de spălare al unei mașini de spălat și uscat rufe de uz casnic se determină pe baza gradului de umiditate reziduală (D) indicat în tabelul 3.
Valoarea D a unei mașini de spălat rufe de uz casnic și a ciclului de spălare al unei mașini de spălat și uscat rufe de uz casnic se calculează în conformitate cu anexa IV.
Tabelul 3
Clasele de eficiență ale uscării prin centrifugare
Clasa de eficiență a stoarcerii prin centrifugare
Gradul de umiditate reziduală (D) (%)
A
D < 45
B
45 ≤ D < 54
C
54 ≤ D < 63
D
63 ≤ D < 72
E
72 ≤ D < 81
F
81 ≤ D < 90
G
D ≥ 90
C.   Clasele de emisii acustice în aer
Clasa de emisii acustice în aer a unei mașini de spălat rufe de uz casnic și a ciclului de spălare al unei mașini de spălat și uscat rufe de uz casnic se determină pe baza emisiilor acustice în aer indicate în tabelul 4.
Tabelul 4
Clasele de emisii acustice în aer
Etapă
Clasa de emisii acustice în aer
Zgomot (dB)
Centrifugare
A
n < 73
B
73 ≤ n < 77
C
77 ≤ n < 81
D
n ≥ 81
ANEXA III
A.   Eticheta pentru mașinile de spălat rufe de uz casnic
1.   ETICHETA PENTRU MAȘINILE DE SPĂLAT RUFE DE UZ CASNIC
1.1.   Etichetă
1.2.   Eticheta trebuie să conțină următoarele informații:
I.
codul QR;
II.
denumirea sau marca comercială a furnizorului;
III.
identificatorul de model al furnizorului;
IV.
scara claselor de eficiență energetică, de la A la G;
V.
clasa de eficiență energetică determinată în conformitate cu anexa II;
VI.
consumul ponderat de energie la 100 de cicluri, exprimat în kWh, rotunjit la cel mai apropiat număr întreg în conformitate cu anexa IV;
VII.
capacitatea nominală, exprimată în kg, pentru programul „eco 40-60”;
VIII.
consumul ponderat de apă per ciclu, exprimat în litri, rotunjit la cel mai apropiat număr întreg în conformitate cu anexa IV;
IX.
durata programului „eco 40-60” la capacitatea nominală, exprimată în hh:mm, rotunjită la cel mai apropiat minut;
X.
clasa de eficiență energetică a stoarcerii prin centrifugare, obținută în conformitate cu punctul B din anexa II;
XI.
emisiile acustice în aer ale etapei de centrifugare, exprimate în dB(A) re 1 pW și rotunjite la cel mai apropiat număr întreg, și clasa de emisii acustice în aer, determinată în conformitate cu punctul C din anexa II;
XII.
numărul prezentului regulament, și anume „2019/2014”.
2.   DESIGNUL ETICHETEI PENTRU MAȘINILE DE SPĂLAT RUFE DE UZ CASNIC
Eticheta trebuie să aibă designul prezentat în figura de mai jos.
Unde:
(a)
Eticheta trebuie să aibă cel puțin o lățime de 96 mm și o înălțime de 192 mm. Dacă eticheta este tipărită într-un format mai mare, conținutul său trebuie să rămână totuși proporțional cu specificațiile de mai sus.
(b)
Fondul etichetei trebuie să fie 100 % alb.
(c)
Fontul trebuie să fie Verdana și Calibri.
(d)
Dimensiunile și specificațiile elementelor care alcătuiesc eticheta trebuie să fie cele indicate în designul etichetei pentru mașinile de spălat rufe de uz casnic.
(e)
Culorile trebuie să fie CMYK – cyan, magenta, galben și negru, conform exemplului următor: 0,70,100,0: 0 % cyan, 70 % magenta, 100 % galben, 0 % negru.
(f)
Eticheta trebuie să îndeplinească toate cerințele următoare (numerele se referă la figura de mai sus):
culorile logoului UE trebuie să fie următoarele:
—
fondul: 100,80,0,0;
—
stelele: 0,0,100,0;
culoarea logoului „energie” trebuie să fie: 100,80,0,0;
codul QR trebuie să fie de culoare 100 % neagră;
numele furnizorului trebuie să fie de culoare 100 % neagră și cu font Verdana aldin, 9 pt;
identificatorul modelului trebuie să fie de culoare 100 % neagră și cu font Verdana normal, 9 pt;
scara de la A la G trebuie să fie după cum urmează:
—
literele scării de eficiență energetică trebuie să fie de culoare 100 % albă și cu font Calibri aldin, 19 pt; literele trebuie să fie centrate pe o axă aflată la 4,5 mm de partea stângă a săgeților;
—
culorile săgeților din scara de la A la G trebuie să fie după cum urmează:
—
Clasa A: 100,0,100,0;
—
Clasa B: 70,0,100,0;
—
Clasa C: 30,0,100,0;
—
Clasa D: 0,0,100,0;
—
Clasa E: 0,30,100,0;
—
Clasa F: 0,70,100,0;
—
Clasa G: 0,100,100,0;
liniile de separare interne trebuie să aibă o grosime de 0,5 pt, iar culoarea trebuie să fie 100 % neagră;
litera care indică clasa de eficiență energetică trebuie să fie de culoare 100 % albă și cu font Calibri aldin, 33 pt. Săgeata clasei de eficiență energetică și săgeata corespunzătoare scării de la A la G trebuie poziționate astfel încât vârfurile lor să fie aliniate. Litera din săgeata clasei de eficiență energetică trebuie poziționată în centrul părții rectangulare a săgeții, care trebuie să fie de culoare 100 % neagră;
valoarea consumului ponderat de energie la 100 de cicluri trebuie indicat cu font Verdana aldin, 28 pt; „kWh” trebuie indicat cu font Verdana normal, 18 pt; numărul „100” din pictogramă, care reprezintă 100 de cicluri, trebuie să fie indicat cu font Verdana normal, 14 pt. Valoarea și unitatea trebuie să fie centrate și să fie de culoare 100 % neagră;
pictogramele trebuie să fie indicate conform designului etichetei și după cum urmează:
—
liniile pictogramelor trebuie să aibă o greutate de 1,2 pt, iar acestea, precum și textele (numerele și unitățile) trebuie să fie de culoare 100 % neagră;
—
textele de sub primele 3 pictograme din partea de sus trebuie să fie indicate cu font Verdana aldin, 16 pt, unitățile fiind indicate cu font Verdana normal, 12 pt, și trebuie să fie centrate sub pictograme;
—
pictograma pentru eficiența energetică a stoarcerii prin centrifugare: gama claselor de eficiență energetică ale stoarcerii prin centrifugare (de la A la G) trebuie să fie centrată sub pictogramă, litera aplicabilă clasei de eficiență energetică a stoarcerii prin centrifugare fiind indicată cu font Verdana aldin, 16 pt, și celelalte litere ale claselor de eficiență energetică prin centrifugare fiind indicate cu font Verdana normal, 10 pt;
—
pictograma pentru emisiile acustice în aer: numărul de decibeli din difuzor trebuie indicat cu font Verdana aldin, 12 pt, unitatea „dB” fiind indicată cu font Verdana normal, 9 pt; gama claselor de zgomot (de la A la D) trebuie să fie centrată sub pictogramă, litera aplicabilă clasei de zgomot fiind indicată cu font Verdana aldin, 16 pt, și celelalte litere ale claselor de zgomot fiind indicate cu font Verdana normal, 10 pt;
numărul regulamentului trebuie să fie de culoare 100 % neagră și cu font Verdana normal, 6 pt.
B.   Eticheta pentru mașinile de spălat și uscat rufe de uz casnic
1.   ETICHETA PENTRU MAȘINILE DE SPĂLAT ȘI USCAT RUFE DE UZ CASNIC
1.1.   Eticheta:
1.2.   Eticheta trebuie să conțină următoarele informații:
I.
codul QR;
II.
denumirea sau marca comercială a furnizorului;
III.
identificatorul de model al furnizorului;
IV.
scările claselor de eficiență energetică de la A la G pentru ciclul complet (în partea stângă) și pentru ciclul de spălare (în partea dreaptă);
V.
clasa de eficiență energetică pentru ciclul complet (în partea stângă), stabilită în conformitate cu anexa II; și pentru ciclul de spălare (în partea dreaptă), stabilită în conformitate cu anexa II;
VI.
consumul ponderat de apă la 100 de cicluri, exprimat în kWh, rotunjit la cel mai apropiat număr întreg în conformitate cu anexa IV pentru ciclul complet (în partea stângă);
VII.
consumul ponderat de energie la 100 de cicluri, exprimat în kWh, rotunjit la cel mai apropiat număr întreg în conformitate cu anexa IV pentru ciclul de spălare (în partea dreaptă);
VIII.
capacitatea nominală pentru ciclul complet (în partea stângă) și pentru ciclul de spălare (în partea dreaptă);
IX.
consumul ponderat de apă per ciclu, exprimat în litri, rotunjit la cel mai apropiat număr întreg în conformitate cu anexa IV pentru ciclul complet (în partea stângă) și pentru ciclul de spălare (în partea dreaptă);
X.
durata ciclului la capacitatea nominală pentru ciclul complet (în partea stângă) și pentru ciclul de spălare (în partea dreaptă);
XI.
clasa de eficiență energetică a stoarcerii prin centrifugare, obținută în conformitate cu punctul B din anexa II;
XII.
clasa de emisii acustice în aer în etapa de centrifugare a programului „eco 40-60” și valoarea exprimată în dB(A) re 1 pW și rotunjită la cel mai apropiat număr întreg;
XIII.
numărul prezentului regulament, și anume „2019/2014”.
2.   DESIGNUL ETICHETEI PENTRU MAȘINILE DE SPĂLAT ȘI USCAT RUFE DE UZ CASNIC
Unde:
(a)
Eticheta trebuie să aibă cel puțin o lățime de 96 mm și o înălțime de 192 mm. Dacă eticheta este tipărită într-un format mai mare, conținutul său trebuie să rămână totuși proporțional cu specificațiile de mai sus.
(b)
Fondul etichetei trebuie să fie 100 % alb.
(c)
Fontul trebuie să fie Verdana și Calibri.
(d)
Dimensiunile și specificațiile elementelor care alcătuiesc eticheta trebuie să fie cele indicate în designul etichetei pentru mașinile de spălat și uscat rufe de uz casnic.
(e)
Culorile trebuie să fie CMYK – cyan, magenta, galben și negru, conform exemplului următor: 0,70,100,0: 0 % cyan, 70 % magenta, 100 % galben, 0 % negru.
(f)
Eticheta trebuie să îndeplinească toate cerințele următoare (numerele se referă la figura de mai sus):
culorile logoului UE trebuie să fie următoarele:
—
fondul: 100,80,0,0;
—
stelele: 0,0,100,0;
culoarea logoului „energie” trebuie să fie: 100,80,0,0;
codul QR trebuie să fie de culoare 100 % neagră;
numele furnizorului trebuie să fie de culoare 100 % neagră și cu font Verdana aldin, 9 pt;
identificatorul modelului trebuie să fie de culoare 100 % neagră și cu font Verdana normal, 9 pt;
scările de la A la G trebuie să fie după cum urmează:
—
literele scărilor de eficiență energetică trebuie să fie de culoare 100 % albă și cu font Calibri aldin, 19 pt; literele trebuie să fie centrate pe o axă la 4 mm de partea stângă a săgeților;
—
culorile săgeților din scara de la A la G trebuie să fie după cum urmează:
—
Clasa A: 100,0,100,0;
—
Clasa B: 70,0,100,0;
—
Clasa C: 30,0,100,0;
—
Clasa D: 0,0,100,0;
—
Clasa E: 0,30,100,0;
—
Clasa F: 0,70,100,0;
—
Clasa G: 0,100,100,0;
liniile de separare interne trebuie să aibă o grosime de 0,5 pt, iar culoarea trebuie să fie 100 % neagră;
litera care indică clasa de eficiență energetică trebuie să fie de culoare 100 % albă și cu font Calibri aldin, 26 pt. Săgeata clasei de eficiență energetică și săgeata corespunzătoare scării de la A la G trebuie poziționate astfel încât vârfurile lor să fie aliniate. Litera din săgeata clasei de eficiență energetică trebuie poziționată în centrul părții rectangulare a săgeții, care trebuie să fie de culoare 100 % neagră;
valoarea consumului ponderat de energie la 100 de cicluri trebuie indicat cu font Verdana aldin, 16 pt; „kWh” trebuie indicat cu font Verdana normal, 10 pt; numărul „100” din pictogramă, care reprezintă 100 de cicluri, trebuie să fie indicat cu font Verdana normal, 6 pt. Textul trebuie să fie centrat și să fie de culoare 100 % neagră;
pictogramele trebuie să fie indicate conform designului etichetei și după cum urmează:
—
liniile pictogramelor trebuie să aibă o greutate de 1,2 pt, iar acestea, precum și textele (numerele și unitățile) trebuie să fie de culoare 100 % neagră;
—
textele din partea dreaptă și din partea stângă a pictogramelor trebuie indicate cu font Verdana aldin, 14 pt, unitatea fiind indicată cu font Verdana normal, 10 pt;
—
pictograma pentru eficiența energetică a stoarcerii prin centrifugare: gama claselor de eficiență energetică ale stoarcerii prin centrifugare (de la A la G) trebuie să fie centrată sub pictogramă, litera aplicabilă clasei de eficiență energetică a stoarcerii prin centrifugare fiind indicată cu font Verdana aldin, 16 pt, și celelalte litere ale claselor de eficiență energetică prin centrifugare fiind indicate cu font Verdana normal, 10 pt;
—
pictograma pentru emisiile acustice în aer: numărul de decibeli din difuzor trebuie indicat cu font Verdana aldin, 9 pt, unitatea „dB” fiind indicată cu font Verdana normal, 7 pt; gama claselor de zgomot (de la A la D) trebuie să fie centrată sub pictogramă, litera aplicabilă clasei de zgomot fiind indicată cu font Verdana aldin, 16 pt, și celelalte litere ale claselor de zgomot fiind indicate cu font Verdana normal, 10 pt;
numărul regulamentului trebuie să fie de culoare 100 % neagră și cu font Verdana normal, 6 pt.
ANEXA IV
Metode de măsurare și calcule
În scopul respectării și verificării respectării cerințelor prezentului regulament, măsurătorile și calculele se efectuează utilizându-se standarde armonizate ale căror numere de referință au fost publicate în acest sens în Jurnalul Oficial al Uniunii Europene sau alte metode fiabile, exacte și reproductibile, care țin seama de metodele de ultimă generație general recunoscute, precum și în conformitate cu dispozițiile de mai jos.
Programul „eco 40-60” se utilizează pentru măsurarea și calcularea consumului de energie, a indicelui de eficiență energetică (EEIW), a temperaturii maxime, a consumului de apă, a gradului de umiditate reziduală, a duratei programului, a eficienței spălării, a eficacității spălării, a eficienței stoarcerii prin centrifugare și a emisiilor acustice în aer în etapa de centrifugare pentru mașinile de spălat rufe de uz casnic și ciclul de spălare al mașinilor de spălat și uscat rufe de uz casnic. Consumul de energie, temperatura maximă, consumul de apă, gradul de umiditate reziduală, durata programului, eficiența spălării și eficacitatea clătirii se măsoară simultan.
Ciclul de spălare și uscare se utilizează la măsurarea și calcularea consumului de energie, a indicelui de eficiență energetică (EEIWD), a temperaturii maxime în etapa de spălare, a consumului de apă, a conținutului de umiditate finală, a duratei ciclului, a eficienței spălării și a eficacității clătirii pentru mașinile de spălat și uscat rufe de uz casnic. Consumul de energie, temperatura maximă, consumul de apă, gradul de umiditate finală, durata ciclului, eficiența spălării și eficacitatea clătirii se măsoară simultan.
La măsurarea parametrilor definiți în prezenta anexă pentru programul „eco 40-60” și pentru ciclul de spălare și uscare, se utilizează opțiunea celei mai mari viteze de centrifugare pentru programul „eco 40-60” la capacitatea nominală, la jumătate din capacitatea nominală și, după caz, la un sfert din capacitatea nominală.
Pentru mașinile de spălat rufe de uz casnic cu o capacitate nominală mai mică sau egală cu 3 kg și pentru mașinile de spălat și uscat rufe de uz casnic cu o capacitate nominală de spălare mai mică sau egală cu 3 kg, parametrii pentru programul „eco 40-60” și pentru ciclul de spălare și uscare se măsoară numai la capacitatea nominală.
Durata programului „eco 40-60” (tW) la capacitatea nominală de spălare, la jumătate din capacitatea nominală de spălare și la un sfert din capacitatea nominală de spălare, precum și durata ciclului de spălare și uscare (tWD) la capacitatea nominală și la jumătate din capacitatea nominală se exprimă în ore și minute și se rotunjește la cel mai apropiat minut.
Emisiile acustice în aer se măsoară în dB(A) în raport cu 1 pW și se rotunjesc la cel mai apropiat număr întreg.
1.   CAPACITATEA NOMINALĂ A MAȘINILOR DE SPĂLAT ȘI USCAT RUFE DE UZ CASNIC
Capacitatea nominală a mașinilor de spălat și uscat rufe de uz casnic se măsoară cu ajutorul ciclului de spălare și uscare.
Dacă mașina de spălat și uscat rufe de uz casnic dispune de un ciclu continuu, capacitatea nominală a ciclului spălare și uscare trebuie să fie capacitatea nominală pentru ciclul respectiv.
Dacă mașina de spălat și uscat rufe de uz casnic nu dispune de un ciclu continuu, capacitatea nominală a ciclului de spălare și uscare trebuie să fie cea mai mică valoare dintre capacitatea nominală de spălare a programului „eco 40-60” și capacitatea nominală de uscare a ciclului de uscare prin care se ajunge la starea de „gata de așezare în dulap”.
2.   INDICELE DE EFICIENȚĂ ENERGETICĂ
2.1.   Indicele de eficiență energetică (EEIW) al mașinilor de spălat rufe de uz casnic și al ciclului de spălare al mașinilor de spălat și uscat rufe de uz casnic
Pentru calcularea EEIW, consumul de energie ponderat al programului „eco 40-60” la capacitatea nominală de spălare, la jumătate din capacitatea nominală de spălare și la un sfert din capacitatea nominală de spălare este comparat cu consumul său standard de energie.
(a)
EEIW se calculează după cum urmează și se rotunjește la o zecimală:
EEIW = (EW/SCEW) × 100
unde:
EW este consumul ponderat de energie al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic;
SCEW este consumul de energie al ciclului standard pentru mașina de spălat rufe de uz casnic sau pentru ciclul de spălare al mașinii de spălat și uscat rufe de uz casnic.
(b)
SCEW se calculează în kWh per ciclu și se rotunjește la trei zecimale, după cum urmează:
SCEW = – 0,0025 × c2 + 0,0846 × c + 0,3920
unde c este capacitatea nominală a mașinii de spălat rufe de uz casnic sau capacitatea nominală de spălare a mașinii de spălat și uscat rufe de uz casnic pentru programul „eco 40-60”.
(c)
EW se calculează în kWh per ciclu, după cum urmează, și se rotunjește la trei zecimale:
unde:
EW,full este consumul de energie al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la capacitatea nominală de spălare și rotunjit la trei zecimale;
EW,½ este consumul de energie al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la jumătate din capacitatea nominală de spălare și rotunjit la trei zecimale;
EW,1/4 este consumul de energie al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la un sfert din capacitatea nominală de spălare și rotunjit la trei zecimale;
A este factorul de ponderare pentru capacitatea nominală de spălare și este rotunjit la trei zecimale;
B este factorul de ponderare pentru jumătate din capacitatea nominală de spălare și este rotunjit la trei zecimale;
C este factorul de ponderare pentru un sfert din capacitatea nominală de spălare și este rotunjit la trei zecimale.
Pentru mașinile de spălat rufe de uz casnic cu o capacitate nominală mai mică sau egală cu 3 kg și pentru mașinile de spălat și uscat rufe de uz casnic cu o capacitate nominală de spălare mai mică sau egală cu 3 kg, A este egal cu 1, iar B și C sunt egale cu 0.
Pentru alte mașini de spălat rufe de uz casnic și mașini de spălat și uscat rufe de uz casnic, valorile factorilor de ponderare depind de capacitatea nominală în conformitate cu următoarele ecuații:
A = -0,0391 × c + 0,6918
B = -0,0109 × c + 0,3582
C = 1 - (A + B)
unde c este capacitatea nominală a mașinii de spălat rufe de uz casnic sau capacitatea nominală de spălare a mașinii de spălat și uscat rufe de uz casnic.
(d)
Consumul ponderat de energie la 100 de cicluri al unei mașini de spălat rufe de uz casnic sau al ciclului de spălare al unei mașini de spălat și uscat rufe de uz casnic se calculează după cum urmează și se rotunjește la cel mai apropiat număr întreg:
EW × 100
2.2.   Indicele de eficiență energetică (EEIWD) al ciclului complet al mașinilor de spălat și uscat rufe de uz casnic
Pentru calcularea EEIWD al unui model de mașină de spălat și uscat rufe de uz casnic, consumul ponderat de energie al ciclului de spălare și uscare la capacitatea nominală și la jumătate din capacitatea nominală este comparat cu consumul de energie al ciclului său standard.
(a)
EEIWD se calculează după cum urmează și se rotunjește la o zecimală:
EEIWD = (EWD/SCEWD) × 100
unde:
EWD este consumul ponderat de energie al ciclului complet al mașinii de spălat și uscat rufe de uz casnic;
SCEWD este consumul de energie al ciclului standard pentru ciclul complet al mașinii de spălat și uscat rufe de uz casnic.
(b)
SCEWD se calculează în kWh per ciclu și se rotunjește la trei zecimale, după cum urmează:
SCEWD = – 0,0502 × d2 + 1,1742 × d – 0,644
unde d este capacitatea nominală a mașinii de spălat și uscat rufe de uz casnic pentru ciclul de spălare și uscare.
(c)
Pentru mașinile de spălat și uscat rufe de uz casnic cu o capacitate nominală de spălare mai mică sau egală cu 3 kg, EWD este consumul de energie la capacitatea nominală și rotunjit la trei zecimale.
Pentru alte mașini de spălat și uscat rufe de uz casnic, EWD se calculează în kWh per ciclu, după cum urmează, și se rotunjește la trei zecimale:
unde:
EWD,full este consumul de energie al ciclului de spălare și uscare al mașinii de spălat și uscat rufe de uz casnic la capacitatea nominală și rotunjit la trei zecimale;
EWD,½ este consumul de energie al ciclului de spălare și uscare al mașinii de spălat și uscat rufe de uz casnic la jumătate din capacitatea nominală și rotunjit la trei zecimale;
(d)
Consumul ponderat de energie la 100 de cicluri al ciclului complet al mașinii de spălat și uscat rufe se calculează după cum urmează și se rotunjește la cel mai apropiat număr întreg:
EWD × 100
3.   INDICELE DE EFICIENȚĂ A SPĂLĂRII
Indicele de eficiență a spălării al mașinilor de spălat rufe de uz casnic și al ciclului de spălare al mașinilor de spălat și uscat rufe de uz casnic (Iw) și indicele de eficiență a spălării al ciclului complet al mașinilor de spălat și uscat rufe de uz casnic (Jw) se calculează utilizând standarde armonizate ale căror numere de referință au fost publicate în acest sens în Jurnalul Oficial al Uniunii Europene sau alte metode fiabile, exacte și reproductibile, care iau în considerare metodele de ultimă generație general recunoscute, și sunt rotunjite la două zecimale.
4.   EFICACITATEA CLĂTIRII
Eficacitatea clătirii în cazul mașinilor de spălat rufe de uz casnic și al ciclului de spălare al mașinilor de spălat și uscat rufe de uz casnic (IR) și eficacitatea clătirii în cazul ciclului complet al mașinilor de spălat și uscat rufe de uz casnic (JR) se calculează utilizând standarde armonizate ale căror trimiteri au fost publicate în acest sens în Jurnalul Oficial al Uniunii Europene sau alte metode fiabile, exacte și reproductibile bazate pe detectarea markerului de sulfonat achilbenzen liniar (LAS) și sunt rotunjite la o zecimală.
5.   TEMPERATURA MAXIMĂ
Temperatura maximă atinsă timp de 5 minute în interiorul încărcăturii de rufe din mașinile de spălat rufe de uz casnic și supusă ciclului de spălare al mașinilor de spălat și uscat rufe de uz casnic se calculează utilizând standarde armonizate ale căror trimiteri au fost publicate în acest scop în Jurnalul Oficial al Uniunii Europene sau orice altă metodă fiabilă, precisă și reproductibilă și rotunjită la cel mai apropiat număr întreg.
6.   CONSUMUL PONDERAT DE APĂ
(1)
Consumul ponderat de apă (WW) al unei mașini de spălat rufe de uz casnic sau al ciclului de spălare al unei mașini de spălat și uscat rufe de uz casnic se calculează în litri și se rotunjește la cel mai apropiat număr întreg:
WW = (A × WW,full + B × WW,1/2 + C × WW,1/4)
unde:
EW,full este consumul de apă al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la capacitatea nominală de spălare, exprimat în litri și rotunjit la o zecimală;
WW,½ este consumul de apă al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la jumătate din capacitatea nominală de spălare, exprimat în litri și rotunjit la o zecimală;
WW,1/4 este consumul de apă al mașinii de spălat rufe de uz casnic sau al ciclului de spălare al mașinii de spălat și uscat rufe de uz casnic pentru programul „eco 40-60” la un sfert din capacitatea nominală de spălare, exprimat în litri și rotunjit la o zecimală;
A, B și C sunt factorii de ponderare, conform descrierii de la punctul 2 subpunctul 1 litera (c).
(2)
Pentru mașinile de spălat și uscat rufe de uz casnic cu o capacitate de spălare mai mică sau egală cu 3 kg, consumul ponderat de apă este consumul de apă la capacitate nominală și rotunjit la cel mai apropiat număr întreg.
Pentru celelalte mașini de spălat și uscat rufe de uz casnic, consumul ponderat de apă (WWD) al ciclului de spălare și uscare al unei mașini de spălat și uscat rufe de uz casnic se calculează după cum urmează și se rotunjește la cel mai apropiat număr întreg:
unde:
WWD,full este consumul de apă al ciclului de spălare și uscare al unei mașini de spălat și uscat rufe de uz casnic la capacitate nominală, exprimat în litri și rotunjit la o zecimală;
WWD,½ este consumul de apă al ciclului de spălare și uscare al unei mașini de spălat și uscat rufe de uz casnic la jumătate din capacitatea nominală, exprimat în litri și rotunjit la o zecimală.
7.   GRADUL DE UMIDITATE REZIDUALĂ
Gradul de umiditate reziduală ponderată după spălare (D) al unei mașini de spălat rufe de uz casnic sau al ciclului de spălare al unei mașini de spălat și uscat rufe de uz casnic se calculează în procente, după cum urmează, și se rotunjește la cel mai apropiat procent întreg:
unde:
Dfull este gradul de umiditate reziduală al programului „eco 40-60” la capacitatea nominală de spălare, exprimat în procente și rotunjit la o zecimală;
D1/2 este gradul de umiditate reziduală al programului „eco 40-60” la jumătate din capacitatea nominală de spălare, exprimat în procente și rotunjit la o zecimală;
D1/4 este gradul de umiditate reziduală al programului „eco 40-60” la un sfert din capacitatea nominală de spălare, exprimat în procente și rotunjit la o zecimală;
A, B și C sunt factorii de ponderare, conform descrierii de la punctul 2 subpunctul 1 litera (c).
8.   GRADUL DE UMIDITATE FINALĂ
Pentru ciclul de uscare al mașinilor de spălat și uscat rufe de uz casnic, starea „gata de așezare în dulap” corespunde unui grad de umiditate finală de 0 %, care corespunde echilibrului termodinamic al încărcăturii în condiții de temperatură ambiantă (încercare la 20 ± 2 °C) și de umiditate relativă (încercare la 65 ± 5 %).
Gradul de umiditate finală se calculează în conformitate cu standardele armonizate ale căror trimiteri au fost publicate în acest scop în Jurnalul Oficial al Uniunii Europene și se rotunjește la o zecimală.
9.   MODURI CU CONSUM REDUS DE PUTERE
Se măsoară consumul de putere al modului oprit (Po), al modului standby (Psm) și, după caz, al pornirii întârziate (Pds). Valorile măsurate sunt exprimate în wați și rotunjite la două zecimale.
În timpul măsurării puterii consumate în modurile cu consum redus de putere, se verifică și se înregistrează următoarele aspecte:
—
afișarea sau nu de informații;
—
activarea sau nu a unei conexiuni la rețea.
Dacă o mașină de spălat rufe de uz casnic sau o mașină de spălat și uscat rufe de uz casnic beneficiază de o funcție anti-șifonare, această operațiune se întrerupe prin deschiderea ușii mașinii de spălat rufe de uz casnic sau a mașinii de spălat și uscat rufe de uz casnic sau prin orice altă intervenție adecvată cu 15 minute înainte de măsurarea consumului de energie.
10.   EMISIILE ACUSTICE ÎN AER
Emisiile acustice în aer ale etapei de centrifugare a mașinilor de spălat rufe de uz casnic și a mașinilor de spălat și uscat rufe de uz casnic se calculează pentru programul „eco 40-60” la capacitatea nominală de spălare, utilizându-se standarde armonizate ale căror numere de referință au fost publicate în acest sens în Jurnalul Oficial al Uniunii Europene sau alte metode fiabile, exacte și reproductibile, care iau în considerare tehnologiile de ultimă generație general recunoscute, și se rotunjesc la cel mai apropiat număr întreg.
ANEXA V
Fișa cu informații despre produs
1.   Mașini de spălat rufe de uz casnic
În conformitate cu articolul 3 alineatul (1) litera (b), furnizorul introduce în baza de date cu produse informațiile stabilite în tabelul 5.
Manualul de utilizare sau alte documente furnizate odată cu produsul trebuie să indice în mod clar linkul către informațiile despre model din baza de date cu produse, sub forma unei adrese URL (Uniform Resource Locator) care poate fi citită de oameni sau sub forma unui cod QR sau prin furnizarea numărului de înregistrare al produsului.
Tabelul 5
Conținutul, ordinea și formatul fișei cu informații despre produs
Denumirea sau marca comercială a furnizorului:
Adresa furnizorului
 (2)
:
Identificatorul de model:
Parametrii generali ai produsului:
Parametru
Valoare
Parametru
Valoare
Capacitatea nominală (1) (kg)
x,x
Dimensiunile în cm
Înălțime
x
Lățime
x
Profunzime
x
EEIW
 (1)
x,x
Clasa de eficiență energetică (1)
[A/B/C/D/E/F/G] (3)
Indicele de eficiență a spălării (1)
x,xx
Eficacitatea clătirii (g/kg) (1)
x,x
Consumul de energie în kWh per ciclu, pe baza programului „eco 40-60”. Consumul real de energie va depinde de modul de utilizare a aparatului.
x,xxx
Consumul de apă în litri per ciclu, pe baza programului „eco 40-60”. Consumul real de apă va depinde de modul de utilizare a aparatului și de duritatea apei.
x
Temperatura maximă în interiorul materialelor textile tratate (1) (°C)
Capacitatea nominală
x
Gradul de umiditate reziduală (1) (%)
Capacitatea nominală
x
Jumătate
x
Jumătate
x
Un sfert
x
Un sfert
x
Viteza de centrifugare (1) (rpm)
Capacitatea nominală
x
Clasa de eficiență a stoarcerii prin centrifugare (1)
[A/B/C/D/E/F/G] (3)
Jumătate
x
Un sfert
x
Durata programului (1) (ore și minute)
Capacitatea nominală
x:xx
Tip
[încorporat/de sine stătător]
Jumătate
x:xx
Un sfert
x:xx
Emisii acustice în aer în etapa de centrifugare (1) [dB(A) re 1 pW]
x
Clasa de emisii acustice în aer (1) (etapa de centrifugare)
[A/B/C/D] (3)
Modul oprit (W)
x,xx
Modul standby (W)
x,xx
Pornire întârziată (W) (dacă se aplică)
x,xx
Standby în rețea (W) (dacă se aplică)
x,xx
Durata minimă a garanției oferite de furnizor
 (2):
Acest produs a fost conceput pentru a elibera ioni de argint în timpul ciclului de spălare
[DA/NU]
Informații suplimentare:
Link către site-ul web al furnizorului, unde se găsesc informațiile de la punctul 9 din anexa II la Regulamentul (UE) 2019/2023 al Comisiei (1)
 (2):
2.   Mașini de spălat și uscat rufe de uz casnic
În conformitate cu articolul 3 alineatul (1) litera (b), furnizorul introduce în baza de date cu produse informațiile stabilite în tabelul 6.
Manualul de utilizare sau alte documente furnizate odată cu produsul trebuie să indice în mod clar linkul către informațiile despre model din baza de date cu produse, sub forma unei adrese URL (Uniform Resource Locator) care poate fi citită de oameni sau sub forma unui cod QR sau prin furnizarea numărului de înregistrare al produsului.
Tabelul 6
Conținutul, ordinea și formatul fișei cu informații despre produs
Denumirea sau marca comercială a furnizorului:
Adresa furnizorului
 (6)
:
Identificatorul de model:
Parametrii generali ai produsului:
Parametru
Valoare
Parametru
Valoare
Capacitatea nominală (kg)
Capacitatea nominală (5)
x,x
Dimensiuni în cm
Înălțime
x
Capacitatea nominală de spălare (4)
x,x
Lățime
x
Profunzime
x
Indicele de eficiență energetică
EEIW
 (4)
x,x
Clasa de eficiență energetică
EEIW
 (4)
[A/B/C/D/E/F/G] (7)
EEIWD
 (5)
x,x
EEIWD
 (5)
[A/B/C/D/E/F/G] (7)
Indicele de eficiență a spălării
IW
 (4)
x,xx
Eficacitatea clătirii (g/kg de material textil uscat)
IR
 (4)
x,x
JW
 (5)
x,xx
JR
 (5)
x,x
Consumul de energie, în kWh per kg per ciclu, pentru ciclul de spălare al mașinii de spălat și uscat rufe de uz casnic, utilizând programul „eco 40-60” la o combinație de încărcături complete și parțiale. Consumul real de energie va depinde de modul de utilizare a aparatului.
x,xxx
Consumul de energie, în kWh per kg per ciclu, pentru ciclul de spălare și uscare al mașinii de spălat și uscat rufe de uz casnic, la o combinație de încărcături complete și de jumătăți de încărcătură. Consumul real de energie va depinde de modul de utilizare a aparatului.
x,xxx
Consum de apă, în litri per ciclu, pentru programul „eco 40-60”, la o combinație de încărcături complete și parțiale. Consumul real de apă va depinde de modul de utilizare a aparatului și de duritatea apei.
x
Consumul de apă, în litri per ciclu, pentru ciclul de spălare și uscare al mașinii de spălat și uscat rufe de uz casnic, la o combinație de încărcături complete și de jumătăți de încărcătură. Consumul real de apă va depinde de modul de utilizare a aparatului și de duritatea apei.
x
Temperatura maximă în interiorul materialelor textile tratate (°C) (4)
Capacitatea nominală de spălare
x
Gradul de umiditate reziduală (%) (4)
Capacitatea nominală de spălare
x
Jumătate
x
Jumătate
x
Un sfert
x
Un sfert
x
Viteza de centrifugare (rpm) (4)
Capacitatea nominală de spălare
x
Clasa de eficiență energetică a stoarcerii prin centrifugare (4)
[A/B/C/D/E/F/G] (7)
Jumătate
x
Un sfert
x
durata programului „eco 40-60” (hh:min)
Capacitatea nominală de spălare
x:xx
durata ciclului de spălare și uscare (hh:min)
Capacitatea nominală
x:xx
Jumătate
x:xx
Jumătate
x:xx
Un sfert
x:xx
Emisiile acustice în aer în etapa de centrifugare a ciclului de spălare al programului „eco 40-60” la capacitatea nominală de spălare [dB (A) re 1 pW]
x
Clasa de emisii acustice în aer în etapa de centrifugare a programului „eco 40-60” la capacitatea nominală de spălare
[A/B/C/D] (7)
Tip
[încorporat/de sine stătător]
Modul oprit (W)
x,xx
Modul standby (W)
x,xx
Pornire întârziată (W) (dacă se aplică)
x,xx
Standby în rețea (W) (dacă se aplică)
x,xx
Durata minimă a garanției oferite de furnizor
 (6):
Acest produs a fost conceput pentru a elibera ioni de argint în timpul ciclului de spălare
[DA/NU]
Informații suplimentare:
Link către site-ul web al furnizorului, unde se găsesc informațiile de la punctul 9 din anexa II la Regulamentul (UE) 2019/2023 (5):
(1)  pentru programul „eco 40-60”.
(2)  modificările aduse acestor elemente nu trebuie considerate relevante în scopul articolului 4 alineatul (4) din Regulamentul (UE) 2017/1369.
(3)  în cazul în care baza de date cu produse generează automat conținutul definitiv al acestei celule, furnizorul nu trebuie să introducă aceste date.
(1)  Regulamentul (UE) 2019/2023 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat rufe de uz casnic și mașinilor de spălat și uscat rufe de uz casnic în temeiul Directivei 2009/125/CE a Parlamentului European și a Consiliului, de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1015/2010 al Comisiei (a se vedea pagina 285 din prezentul Jurnal Oficial).
(4)  pentru programul „eco 40-60”.
(5)  pentru ciclul de spălare și uscare.
(6)  modificările aduse acestor elemente nu trebuie considerate relevante în scopul articolului 4 alineatul (4) din Regulamentul (UE) 2017/1369.
(7)  în cazul în care baza de date cu produse generează automat conținutul definitiv al acestei celule, furnizorul nu trebuie să introducă aceste date.
ANEXA VI
Documentația tehnică
1.   
Pentru mașinile de spălat rufe de uz casnic, documentația tehnică menționată la articolul 3 alineatul (1) litera (d) trebuie să includă:
(a)
informațiile care figurează la punctul 1 din anexa V;
(b)
informațiile care figurează în tabelul 7; aceste valori sunt considerate valori declarate în sensul procedurii de verificare din anexa IX.
Tabelul 7
Informațiile care trebuie incluse în documentația tehnică pentru mașinile de spălat rufe de uz casnic
PARAMETRU
UNITATE
VALOARE
Capacitatea nominală pentru programul „eco 40-60”, la intervale de 0,5  kg (c)
kg
X,X
Consumul de energie al programului „eco 40-60” la capacitatea nominală (EW,full)
kWh/ciclu
X,XXX
Consumul de energie al programului „eco 40-60” la jumătate din capacitatea nominală (EW,½)
kWh/ciclu
X,XXX
Consumul de energie al programului „eco 40-60” la un sfert din capacitatea nominală (EW,1/4)
kWh/ciclu
X,XXX
Consumul ponderat de energie al programului „eco 40-60” (EW)
kWh/ciclu
X,XXX
Consumul standard de energie al programului „eco 40-60” (SCEW)
kWh/ciclu
X,XXX
Indicele de eficiență energetică (EEIW)
—
X,X
Consumul de apă al programului „eco 40-60” la capacitatea nominală (WW,full)
L/ciclu
X,X
Consumul de apă al programului „eco 40-60” la jumătate din capacitatea nominală (WW,½)
L/ciclu
X,X
Consumul de apă al programului „eco 40-60” la un sfert din capacitatea nominală (WW,1/4)
L/ciclu
X,X
Consumul ponderat de apă (WW)
L/ciclu
X
Indicele de eficiență a spălării pentru programul „eco 40-60” la capacitatea nominală (Iw)
—
X,XX
Indicele de eficiență a spălării pentru programul „eco 40-60” la jumătate din capacitatea nominală (Iw)
—
X,XX
Indicele de eficiență a spălării pentru programul „eco 40-60” la un sfert din capacitatea nominală (Iw)
—
X,XX
Eficacitatea clătirii pentru programul „eco 40-60” la capacitatea nominală (IR)
g/kg
X,X
Eficacitatea clătirii pentru programul „eco 40-60” la jumătate din capacitatea nominală (IR)
g/kg
X,X
Eficacitatea clătirii pentru programul „eco 40-60” la un sfert din capacitatea nominală (IR)
g/kg
X,X
Durata programului „eco 40-60” la capacitatea nominală (tw)
hh:min
X:XX
Durata programului „eco 40-60” la jumătate din capacitatea nominală (tw)
hh:min
X:XX
Durata programului „eco 40-60” la un sfert din capacitatea nominală (tw)
hh:min
X:XX
Temperatura atinsă timp de minimum 5 minute în interiorul încărcăturii în timpul programului „eco 40-60” la capacitatea nominală (T)
°C
X
Temperatura atinsă timp de minimum 5 minute în interiorul încărcăturii în timpul programului „eco 40-60” la jumătate din capacitatea nominală (T)
°C
X
Temperatura atinsă timp de minimum 5 minute în interiorul încărcăturii în timpul programului „eco 40-60” la un sfert din capacitatea nominală (T)
°C
X
Viteza de centrifugare în etapa de centrifugare a programului „eco 40-60” la capacitatea nominală (S)
rpm
X
Viteza de centrifugare în etapa de centrifugare a programului „eco 40-60” la jumătate din capacitatea nominală (S)
rpm
X
Viteza de centrifugare în etapa de centrifugare a programului „eco 40-60” la un sfert din capacitatea nominală (S)
rpm
X
Gradul de umiditate reziduală al programului „eco 40-60” la capacitatea nominală (Dfull)
%
X
Gradul de umiditate reziduală al programului „eco 40-60” la jumătate din capacitatea nominală (D1/2)
%
X
Gradul de umiditate reziduală al programului „eco 40-60” la un sfert din capacitatea nominală (D1/4)
%
X
Gradul de umiditate reziduală ponderată (D)
%
X
Emisiile acustice în aer în timpul programului „eco 40-60” (etapa de centrifugare)
dB(A) re 1 pW
X
Consumul de putere în „modul oprit” (Po)
W
X,XX
Consumul de putere în „modul standby” (Psm)
W
X,XX
„Modul standby” include afișarea de informații?
—
Da/Nu
Consumul de putere în „modul standby” (Psm) în condiții de standby în rețea (dacă se aplică)
W
X,XX
Consumul de putere în modul „pornire întârziată” (Pds) (dacă se aplică)
W
X,XX
(c)
trimiterile la standardele armonizate aplicate, dacă este cazul;
(d)
celelalte standarde și specificații tehnice utilizate, dacă este cazul;
(e)
detaliile și rezultatele calculelor efectuate în conformitate cu anexa IV;
(f)
o listă a tuturor modelelor echivalente, inclusiv identificatorul de model.
2.   
Pentru mașinile de spălat și uscat rufe de uz casnic, documentația tehnică menționată la articolul 3 alineatul (1) litera (d) trebuie să includă:
(a)
informațiile care figurează la punctul 2 din anexa V;
(b)
informațiile care figurează în tabelul 8; aceste valori sunt considerate ca valori declarate în sensul procedurii de verificare din anexa IX.
Tabelul 8
Informațiile care trebuie incluse în documentația tehnică pentru mașinile de spălat și uscat rufe de uz casnic
PARAMETRU
UNITATE
VALOARE
Capacitatea nominală pentru ciclul de spălare, la intervale de 0,5  kg (c)
kg
X,X
Capacitatea nominală pentru ciclul de spălare și uscare, la intervale de 0,5  kg (d)
kg
X,X
Consumul de energie al programului „eco 40-60” la capacitatea nominală de spălare (EW,full)
kWh/ciclu
X,XXX
Consumul de energie al programului „eco 40-60” la jumătate din capacitatea nominală de spălare (EW,½)
kWh/ciclu
X,XXX
Consumul de energie al programului „eco 40-60” la un sfert din capacitatea nominală de spălare (EW,1/4)
kWh/ciclu
X,XXX
Consumul ponderat de energie al programului „eco 40-60” (EW)
kWh/ciclu
X,XXX
Consumul standard de energie al programului „eco 40-60” (SCEW)
kWh/ciclu
X,XXX
Indicele de eficiență energetică al ciclului de spălare (EEIW)
—
X,X
Consumul de energie al ciclului de spălare și uscare la capacitatea nominală (EWD,full)
kWh/ciclu
X,XXX
Consumul de energie al ciclului de spălare și uscare la jumătate din capacitatea nominală (EWD,½)
kWh/ciclu
X,XXX
Consumul ponderat de energie al ciclului de spălare și uscare (EWD)
kWh/ciclu
X,XXX
Consumul standard de energie al ciclului de spălare și uscare (SCEWD)
kWh/ciclu
X,XXX
Indicele de eficiență energetică al ciclului de spălare și uscare (EEIWD)
—
X,X
Consumul de apă al programului „eco 40-60” la capacitatea nominală de spălare (WW,full)
L/ciclu
X,X
Consumul de apă al programului „eco 40-60” la jumătate din capacitatea nominală de spălare (WW,½)
L/ciclu
X,X
Consumul de apă al programului „eco 40-60” la un sfert din capacitatea nominală de spălare (WW,1/4)
L/ciclu
X,X
Consumul ponderat de apă al ciclului de spălare (WW)
L/ciclu
X
Consumul de energie al ciclului de spălare și uscare la capacitatea nominală (WWD,full)
L/ciclu
X,X
Consumul de apă al ciclului de spălare și uscare la jumătate din capacitatea nominală (WWD,½)
L/ciclu
X,X
Consumul ponderat de apă al ciclului de spălare și uscare (WWD)
L/ciclu
X
Indicele de eficiență a spălării pentru programul „eco 40-60” la capacitatea nominală de spălare (Iw)
—
X,XX
Indicele de eficiență a spălării pentru programul „eco 40-60” la jumătate din capacitatea nominală de spălare (Iw)
—
X,XX
Indicele de eficiență a spălării pentru programul „eco 40-60” la un sfert din capacitatea nominală de spălare (Iw)
—
X,XX
Indicele de eficiență a spălării pentru ciclul de spălare și uscare la capacitatea nominală (Jw)
—
X,XX
Indicele de eficiență a spălării pentru ciclul de spălare și uscare la jumătate din capacitatea nominală (Jw)
—
X,XX
Eficacitatea clătirii pentru programul „eco 40-60” la capacitatea nominală de spălare (IR)
g/kg
X,X
Eficacitatea clătirii pentru programul „eco 40-60” la jumătate din capacitatea nominală de spălare (IR)
g/kg
X,X
Eficacitatea clătirii pentru programul „eco 40-60” la un sfert din capacitatea nominală de spălare (IR)
g/kg
X,X
Eficacitatea clătirii pentru ciclul de spălare și uscare la capacitatea nominală (JR)
g/kg
X,X
Eficacitatea clătirii pentru ciclul de spălare și uscare la jumătate din capacitatea nominală (JR)
g/kg
X,X
Durata programului „eco 40-60” la capacitatea nominală de spălare (tw)
hh:min
X:XX
Durata programului „eco 40-60” la jumătate din capacitatea nominală de spălare (tw)
hh:min
X:XX
Durata programului „eco 40-60” la un sfert din capacitatea nominală de spălare (tw)
hh:min
X:XX
Durata ciclului de spălare și uscare la capacitatea nominală (tWD)
hh:min
X:XX
Durata ciclului de spălare și uscare la jumătate din capacitatea nominală (tWD)
hh:min
X:XX
Temperatura atinsă timp de minimum 5 minute în interiorul încărcăturii în timpul programului „eco 40-60” la capacitatea nominală de spălare (T)
°C
X
Temperatura atinsă timp de minimum 5 minute în interiorul încărcăturii în timpul programului „eco 40-60” la jumătate din capacitatea nominală de spălare (T)
°C
X
Temperatura atinsă timp de minimum 5 minute în interiorul încărcăturii în timpul programului „eco 40-60” la un sfert din capacitatea nominală de spălare (T)
°C
X
Temperatura atinsă timp de minimum 5 minute în interiorul încărcăturii în timpul ciclului de spălare și uscare la capacitatea nominală (T)
°C
X
Temperatura atinsă timp de minimum 5 minute în interiorul încărcăturii în timpul ciclului de spălare și uscare la jumătate din capacitatea nominală (T)
°C
X
Viteza de centrifugare în etapa de centrifugare a programului „eco 40-60” la capacitatea nominală de spălare (S)
rpm
X
Viteza de centrifugare în etapa de centrifugare a programului „eco 40-60” la jumătate din capacitatea nominală de spălare (S)
rpm
X
Viteza de centrifugare în etapa de centrifugare a programului „eco 40-60” la un sfert din capacitatea nominală de spălare (S)
rpm
X
Gradul de umiditate reziduală al programului „eco 40-60” la capacitatea nominală de spălare (Dfull)
%
X
Gradul de umiditate reziduală al programului „eco 40-60” la jumătate din capacitatea nominală de spălare (D1/2)
%
X
Gradul de umiditate reziduală al programului „eco 40-60” la un sfert din capacitatea nominală de spălare (D1/4)
%
X
Gradul de umiditate reziduală ponderată după spălare (D)
%
X
Gradul de umiditate finală după uscare
%
X,X
Emisiile acustice în aer în timpul programului „eco 40-60” (etapa de centrifugare)
dB(A) re 1 pW
X
Consumul de putere în „modul oprit” (Po)
W
X,XX
Consumul de putere în „modul standby” (Psm)
W
X,XX
„Modul standby” include afișarea de informații?
—
Da/Nu
Consumul de putere în „modul standby” (Psm) în condiții de standby în rețea (dacă se aplică)
W
X,XX
Consumul de putere în modul „pornire întârziată” (Pds) (dacă se aplică)
W
X,XX
(c)
trimiterile la standardele armonizate aplicate, dacă este cazul;
(d)
celelalte standarde și specificații tehnice utilizate, dacă este cazul;
(e)
detaliile și rezultatele calculelor efectuate în conformitate cu anexa IV;
(f)
o listă a tuturor modelelor echivalente, inclusiv identificatorul de model.
3.   
În cazul în care informațiile incluse în documentația tehnică pentru un anumit model de mașină de spălat rufe de uz casnic sau de mașină de spălat și uscat rufe de uz casnic au fost obținute prin oricare din următoarele metode, sau ambele:
—
de la un model care prezintă aceleași caracteristici tehnice relevante pentru informațiile tehnice care trebuie furnizate, dar este produs de alt furnizor;
—
prin calcularea pe baza proiectării sau prin extrapolare pornind de la un alt model al aceluiași furnizor sau al unui furnizor diferit,
documentația tehnică trebuie să includă detaliile acestui calcul, evaluarea realizată de furnizori pentru a verifica acuratețea calculului și, dacă este cazul, declarația de identitate între modelele diferiților furnizori.
ANEXA VII
Informațiile care trebuie furnizate în materialele publicitare vizuale, în materialele promoționale tehnice pentru vânzarea la distanță și în telemarketing, cu excepția vânzării la distanță pe internet
1.
În materialele publicitare vizuale pentru mașinile de spălat rufe de uz casnic sau pentru mașinile de spălat și uscat rufe de uz casnic, pentru a asigura conformitatea cu cerințele prevăzute la articolul 3 alineatul (1) litera (e) și la articolul 4 litera (c), clasa de eficiență energetică și gama de clase de eficiență energetică disponibile pe etichetă trebuie indicate în conformitate cu punctul 4 din prezenta anexă.
2.
În materialele promoționale tehnice pentru mașinile de spălat rufe de uz casnic sau pentru mașinile de spălat și uscat rufe de uz casnic, pentru a asigura conformitatea cu cerințele prevăzute la articolul 3 alineatul (1) litera (f) și la articolul 4 litera (d), clasa de eficiență energetică și gama claselor de eficiență energetică disponibile pe etichetă trebuie indicate în conformitate cu punctul 4 din prezenta anexă.
3.
Orice vânzare la distanță pe bază de documente pe hârtie de mașini de spălat rufe de uz casnic sau de mașini de spălat și uscat rufe de uz casnic trebuie să indice clasa de eficiență energetică și gama de clase de eficiență energetică disponibile pe etichetă, în conformitate cu punctul 4 din prezenta anexă.
4.   
Clasa de eficiență energetică și gama claselor de eficiență energetică trebuie indicate în conformitate cu figura 1, astfel:
(a)
pentru mașinile de spălat rufe de uz casnic: o săgeată, care conține litera clasei de eficiență energetică, de culoare 100 % albă, cu font Calibri aldin și cu o dimensiune a fontului cel puțin echivalentă cu cea a prețului, atunci când prețul este indicat;
(b)
pentru mașinile de spălat și uscat rufe de uz casnic: o săgeată, care conține litera clasei de eficiență energetică pentru ciclul complet, de culoare 100 % albă, cu font Calibri aldin și cu o dimensiune a fontului cel puțin echivalentă cu cea a prețului, atunci când prețul este indicat;
(c)
culoarea săgeții trebuie să corespundă culorii clasei de eficiență energetică;
(d)
gama claselor de eficiență energetică disponibile trebuie să fie de culoare 100 % neagră; și
(e)
dimensiunea trebuie să fie de așa natură încât săgeata să fie clar vizibilă și lizibilă. Litera din săgeata clasei de eficiență energetică trebuie poziționată în centrul părții rectangulare a săgeții, cu un chenar de 0,5 pt de culoare 100 % neagră în jurul săgeții și al literei clasei de eficiență energetică.
Prin derogare, în cazul în care materialele publicitare vizuale, materialele promoționale tehnice sau vânzările la distanță pe bază de documente pe hârtie sunt imprimate monocrom, săgeata poate fi monocromă în cadrul materialului publicitar vizual, al materialului promoțional tehnic sau al vânzării la distanță pe bază de documente pe hârtie respective.
Figura 1
Săgeată stânga/dreapta în culori/monocromă, cu indicarea gamei claselor de eficiență energetică
5.
Vânzarea la distanță pe bază de telemarketing trebuie să informeze în mod specific clientul cu privire la clasele de eficiență energetică ale produsului și la gama claselor de eficiență energetică disponibile pe etichetă, iar clientul trebuie să aibă acces la etichetă și la fișa cu informații despre produs prin intermediul site-ului web al bazei de date cu produse sau prin solicitarea unei copii tipărite.
6.
În toate situațiile menționate la punctele 1-3 și la punctul 5, clientul trebuie să poată obține, la cerere, o copie tipărită a etichetei și a fișei cu informații despre produs.
ANEXA VIII
Informații care trebuie furnizate în cazul vânzării la distanță pe internet
1.
Eticheta corespunzătoare, pusă la dispoziție de furnizori în conformitate cu articolul 3 alineatul (1) litera (g), trebuie poziționată pe mecanismul de afișare în apropierea prețului produsului. Dimensiunea trebuie să fie de așa natură încât eticheta să fie lizibilă și vizibilă în mod clar și să fie proporțională cu dimensiunea specificată în anexa IV. Eticheta poate fi afișată cu ajutorul unei afișări imbricate, caz în care imaginea utilizată pentru accesarea etichetei trebuie să fie conformă cu specificațiile prevăzute la punctul 2 din prezenta anexă. Dacă se recurge la o afișare imbricată, eticheta trebuie să apară în momentul executării primului clic cu mouse-ul, al primei treceri pe deasupra cu mouse-ul sau al primei extinderi a imaginii, în cazul unui ecran tactil.
2.   
Imaginea utilizată pentru accesarea etichetei în cazul afișării imbricate trebuie, astfel cum se indică în figura 2:
(a)
pentru mașinile de spălat rufe de uz casnic: să fie o săgeată de culoarea clasei de eficiență energetică a produsului care este menționată pe etichetă;
(b)
pentru mașinile de spălat și uscat rufe de uz casnic: să fie o săgeată de culoarea clasei de eficiență energetică a ciclului complet care este menționată pe etichetă;
(c)
să indice pe săgeată clasa de eficiență energetică a produsului, cu culoare 100 % albă, cu font Calibri aldin și cu o dimensiune a fontului echivalentă cu cea utilizată pentru indicarea prețului;
(d)
să indice gama claselor de eficiență energetică disponibile cu culoare 100 % neagră; și
(e)
să aibă unul dintre următoarele două formate, iar dimensiunea sa să fie de așa natură încât săgeata să fie clar vizibilă și lizibilă. Litera din săgeata clasei de eficiență energetică trebuie poziționată în centrul părții rectangulare a săgeții, cu un chenar vizibil de culoare 100 % neagră în jurul săgeții și al literei clasei de eficiență energetică:
Figura 2
Săgeată stânga/dreapta în culori, cu indicarea gamei de clase de eficiență energetică
3.   
În cazul afișării imbricate, secvența de afișare a etichetei trebuie să fie următoarea:
(a)
imaginile menționate la punctul 2 din prezenta anexă trebuie poziționate pe mecanismul de afișare în apropierea prețului produsului;
(b)
imaginile trebuie să facă legătura cu eticheta stabilită în anexa III;
(c)
eticheta trebuie afișată după executarea unui clic cu mouse-ul, după trecerea pe deasupra cu mouse-ul sau după extinderea imaginii, în cazul unui ecran tactil;
(d)
eticheta trebuie să apară într-o fereastră pop-up, într-o filă nouă, pe o pagină nouă sau într-o inserție afișată pe ecran;
(e)
pentru mărirea etichetei pe ecranele tactile, se aplică convențiile de mărire tactilă specifice dispozitivului;
(f)
eticheta trebuie să înceteze să se mai afișeze prin intermediul unei opțiuni de închidere sau al altui mecanism standard de închidere;
(g)
textul alternativ pentru prezentarea grafică, care trebuie să apară atunci când eticheta nu poate fi afișată, trebuie să indice clasa de eficiență energetică a produsului, cu un font de o dimensiune echivalentă cu cea utilizată pentru afișarea prețului.
4.
Fișa cu informații despre produs electronică pusă la dispoziție de furnizori în conformitate cu articolul 3 alineatul (1) litera (h) trebuie să figureze pe mecanismul de afișare în apropierea prețului produsului. Dimensiunea trebuie să fie de așa natură încât fișa cu informații despre produs să fie lizibilă și vizibilă în mod clar. Fișa cu informații despre produs poate fi prezentată utilizându-se o afișare imbricată sau făcând trimitere la baza de date cu produse, caz în care linkul utilizat pentru accesarea fișei cu informații despre produs trebuie să indice în mod clar și lizibil „Fișă cu informații despre produs”. Dacă se recurge la o afișare imbricată, fișa cu informații despre produs trebuie să apară în momentul executării primului clic cu mouse-ul, al primei treceri pe deasupra cu mouse-ul sau al primei extinderi a imaginii, în cazul unui ecran tactil.
ANEXA IX
Procedura de verificare în scopul supravegherii pieței
Toleranțele de verificare prevăzute în prezenta anexă se referă numai la verificarea parametrilor măsurați de autoritățile statelor membre și nu trebuie utilizate de furnizor ca toleranță permisă pentru a stabili valorile din documentația tehnică. Valorile și clasele menționate pe etichetă sau în fișa cu informații despre produs nu trebuie să fie mai avantajoase pentru furnizor decât valorile raportate în documentația tehnică.
În cazul în care un model a fost conceput pentru a putea detecta faptul că este supus unei încercări (de exemplu prin recunoașterea condițiilor de încercare sau a ciclului de încercare) și pentru a reacționa în mod specific prin modificarea automată a performanței sale în timpul încercării, cu obiectivul de a atinge un nivel mai favorabil pentru oricare dintre parametrii specificați în prezentul regulament sau incluși în documentația tehnică sau în oricare dintre documentele furnizate, modelul respectiv și toate modelele echivalente trebuie considerate neconforme.
La verificarea conformității unui model de produs cu cerințele prevăzute în prezentul regulament, autoritățile statelor membre aplică următoarea procedură:
1.
Autoritățile statelor membre verifică o singură unitate a modelului.
2.
Modelul este considerat conform cu cerințele aplicabile dacă:
(a)
valorile indicate în documentația tehnică în temeiul articolului 3 alineatul (3) din Regulamentul (UE) 2017/1369 (valorile declarate) și, după caz, valorile utilizate pentru calculul acestor valori, nu sunt mai avantajoase pentru producător sau importator decât valorile corespunzătoare menționate în rapoartele de încercare; și
(b)
valorile publicate pe etichetă și în fișa cu informații despre produs nu sunt mai avantajoase pentru furnizor decât valorile declarate, iar clasa de eficiență energetică, clasa de emisii acustice în aer și clasa de eficiență energetică a stoarcerii prin centrifugare indicate nu sunt mai avantajoase pentru furnizor decât clasa obținută pe baza valorilor declarate; și
(c)
atunci când autoritățile statelor membre încearcă unitatea din modelul respectiv, valorile obținute (valorile parametrilor relevanți măsurate în cadrul încercării și valorile calculate pe baza acestor măsurători) respectă toleranțele de verificare respective, astfel cum sunt indicate în tabelul 9.
3.
Dacă nu se obțin rezultatele menționate la punctul 2 litera (a) sau (b), modelul și toate modelele echivalente trebuie considerate neconforme cu prezentul regulament.
4.
Dacă nu se obține rezultatul menționat la punctul 2 litera (c), autoritățile statelor membre selectează pentru încercare trei unități suplimentare din același model. Ca alternativă, cele trei unități suplimentare selectate pot fi dintr-unul sau din mai multe modele echivalente.
5.
Modelul este considerat conform cu cerințele aplicabile dacă, pentru aceste trei unități, media aritmetică a valorilor obținute este conformă cu toleranțele respective indicate în tabelul 9.
6.
Dacă nu se obține rezultatul menționat la punctul 5, modelul și toate modelele echivalente se consideră neconforme cu prezentul regulament.
7.
Fără întârziere după luarea deciziei privind neconformitatea modelului conform punctelor 3 și 6, autoritățile statului membru respectiv furnizează autorităților celorlalte state membre și Comisiei toate informațiile relevante.
Autoritățile statelor membre utilizează metodele de măsurare și de calcul prevăzute în anexa IV.
Autoritățile statelor membre aplică numai toleranțele de verificare stabilite în tabelul 9 și utilizează doar procedura descrisă la punctele 1-7 pentru cerințele menționate în prezenta anexă. În ceea ce privește parametrii din tabelul 9, nu se aplică alte toleranțe, cum ar fi cele stabilite în standardele armonizate sau în orice altă metodă de măsurare.
Tabelul 9
Toleranțe de verificare
Parametru
Toleranțe de verificare
EW,full, EW,½, EW,1/4, EWD,full, EWD,½
Valoarea obținută (*1) nu trebuie să depășească valoarea declarată a lui EW,full, EW,½, EW,1/4, EWD,full și, respectiv, a lui EWD,½ cu mai mult de 10 %.
Consumul ponderat de energie (EW și EWD)
Valoarea obținută (*1) nu trebuie să depășească valoarea declarată a lui EW, respectiv a lui EWD, cu mai mult de 10 %.
WW,full, WW,½ WW,1/4, WWD,full, WWD,½
Valoarea obținută (*1) nu trebuie să depășească valoarea declarată a lui WW,full, WW,½ WW,1/4, WWD,full și, respectiv, a lui WWD,½ cu mai mult de 10 %.
Consumul ponderat de apă (WW și WD)
Valoarea obținută (*1) nu trebuie să depășească valoarea declarată a lui WW, respectiv a lui WWD, cu mai mult de 10 %.
Indicele de eficiență a spălării (IW și JW)
Valoarea obținută (*1) nu trebuie să fie mai mică decât valoarea declarată a IW, respectiv a Jw, cu mai mult de 8 %.
Eficacitatea clătirii (IR și JR)
Valoarea obținută (*1) nu trebuie să depășească valoarea declarată a lui IR, respectiv a lui JR, cu mai mult de 1,0  g/kg
durata programului sau a ciclului
Valoarea obținută (*1) a duratei programului sau a ciclului nu trebuie să depășească valoarea declarată cu mai mult de 5 % sau cu mai mult de 10 minute, reținându-se valoarea cea mai mică.
Temperatura maximă în interiorul încărcăturii de rufe (T)
Valoarea obținută (*1) nu trebuie să fie mai mică decât valorile declarate ale lui T cu mai mult de 5K și nu trebuie să depășească valoarea declarată a lui T cu mai mult de 5K.
Dfull, D½ D1/4
Valoarea obținută (*1) nu trebuie să depășească valoarea declarată a lui Dfull, D½ și, respectiv, a lui D1/4 cu mai mult de 10 %.
Gradul de umiditate reziduală după spălare (D)
Valoarea obținută (*1) nu trebuie să depășească valoarea declarată a lui D cu mai mult de 10 %.
Gradul de umiditate finală după uscare
Valoarea obținută (*1) nu trebuie să depășească 3,0  %.
Viteza de centrifugare (S)
Valoarea obținută (*1) nu trebuie să fie mai mică decât valoarea declarată a lui S cu mai mult de 10 %.
Consumul de putere în „modul oprit” (Po)
Valoarea obținută (*1) pentru consumul de putere Po nu trebuie să depășească valoarea declarată cu mai mult de 0,10  W.
Consumul de putere în „modul standby” (Psm)
Valoarea obținută (*1) pentru consumul de putere Psm nu trebuie să depășească valoarea declarată cu mai mult de 10 %, dacă valoarea declarată este mai mare de 1,00  W, sau cu mai mult de 0,10  W, dacă valoarea declarată este mai mică sau egală cu 1,00  W.
Consumul de putere în modul „pornire întârziată” (Pds)
Valoarea obținută (*1) pentru consumul de putere Pds nu trebuie să depășească valoarea declarată cu mai mult de 10 %, dacă valoarea declarată este mai mare de 1,00  W, sau cu mai mult de 0,10  W, dacă valoarea declarată este mai mică sau egală cu 1,00  W.
Emisii acustice în aer
Valoarea obținută (*1) nu trebuie să depășească valoarea declarată cu mai mult de 2 dB re 1 pW.
(*1)  În cazul a trei unități suplimentare încercate în conformitate cu punctul 4, valoarea obținută înseamnă media aritmetică a valorilor obținute pentru aceste trei unități suplimentare.
ANEXA X
Mașini de spălat rufe de uz casnic cu tamburi multipli și mașini de spălat și uscat rufe de uz casnic cu tamburi multipli
În urma metodelor de măsurare și de calcul stabilite în anexa IV, prevederile anexelor II și III se aplică oricărui tambur cu o capacitate nominală mai mare sau egală cu 2 kg al mașinilor de spălat rufe de uz casnic cu tamburi multipli sau oricărui tambur cu o capacitate nominală de spălare mai mare sau egală cu 2 kg al mașinilor de spălat și uscat rufe de uz casnic cu tamburi multipli.
Prevederile anexelor II și III se aplică, în mod independent, fiecăruia dintre tamburi, cu excepția cazului în care tamburii sunt instalați în aceeași carcasă și pot funcționa doar simultan în cadrul programului „eco 40-60” sau în cadrul ciclului de spălare și uscare. În acest din urmă caz, prevederile respective se aplică mașinii de spălat rufe de uz casnic cu tamburi multipli sau mașinii de spălat și uscat rufe de uz casnic cu tamburi multipli în ansamblul său, după cum urmează:
(a)
capacitatea nominală de spălare este suma capacităților nominale de spălare ale fiecărui tambur; pentru mașinile de spălat și uscat rufe de uz casnic cu tamburi multipli, capacitatea nominală este suma capacităților nominale ale fiecărui tambur;
(b)
consumul de energie și de apă al mașinii de spălat rufe de uz casnic cu tamburi multipli și al ciclului de spălare al mașinii de spălat și uscat rufe de uz casnic cu tamburi multipli este suma consumului de energie, sau a consumului de apă, al fiecărui tambur;
(c)
consumul de energie și de apă al ciclului complet al mașinii de spălat și uscat rufe de uz casnic cu tamburi multipli este suma consumului de energie, sau a consumului de apă, al fiecărui tambur;
(d)
indicele de eficiență energetică (EEIW) se calculează utilizând capacitatea nominală de spălare și consumul de energie; pentru mașinile de spălat și uscat rufe de uz casnic cu tamburi multipli, indicele de eficiență energetică (EEIWD) se calculează utilizând capacitatea nominală și consumul de energie;
(e)
durata este durata celui mai lung program „eco 40-60” sau a celui mai lung ciclului de spălare și uscare, care se derulează în fiecare tambur;
(f)
gradul de umiditate reziduală după spălare se calculează ca medie ponderată, în funcție de capacitatea nominală a fiecărui tambur;
(g)
pentru mașinile de spălat și uscat rufe de uza casnic cu tamburi multipli, gradul de umiditate finală după uscare se măsoară, în mod individual, pentru fiecare tambur;
(h)
măsurarea modurilor cu consum redus de putere, a emisiilor acustice în aer și a clasei de emisii acustice în aer se aplică mașinii de spălat rufe de uz casnic în ansamblul său.
Fișa cu informații despre produs și documentația tehnică trebuie să includă și să prezinte împreună informațiile obligatorii în temeiul anexei V și, respectiv, al anexei VI, pentru toți tamburii cărora li se aplică prevederile prezentei anexe.
Prevederile anexelor VII și VIII se aplică fiecăruia dintre tamburii cărora li se aplică prevederile prezentei anexe.
Procedura de verificare stabilită în anexa IX se aplică mașinii de spălat rufe de uz casnic cu tamburi multipli și mașinii de spălat și uscat rufe de uz casnic cu tamburi multipli în ansamblul lor, iar toleranțele de verificare se aplică fiecăruia dintre parametrii obținuți în conformitate cu prezenta anexă.

Summary:
Cerințe privind etichetarea ecologică și etichetare energetică — mașini de spălat rufe de uz casnic și mașini de spălat și uscat rufe de uz casnic
Cerințe privind etichetarea ecologică și etichetare energetică — mașini de spălat rufe de uz casnic și mașini de spălat și uscat rufe de uz casnic
 
SINTEZĂ PRIVIND:
Regulamentul (UE) 2019/2023 de stabilire a cerințelor în materie de proiectare ecologică aplicabile mașinilor de spălat rufe de uz casnic și mașinilor de spălat și uscat rufe de uz casnic
Regulamentul delegat (UE) 2019/2014 în ceea ce privește etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic
CARE ESTE ROLUL ACESTOR REGULAMENTE?
Mașinile de rufe de uz casnic și mașinile de uscat rufe de uz casnic sunt supuse unor norme noi și revizuite de proiectare ecologică* precum și regulilor de etichetare energetică*. Proiectarea ecologică și etichetarea energetică merg mână în mână, oferind consumatorilor europeni informații prețioase pentru a le permite să facă alegeri în cunoștință de cauză și pentru a crește în cele din urmă piața pentru mai multe produse eficiente din punct de vedere energetic.
Regulamentul (UE) 2019/2023 stabilește cerințele în materie de proiectare ecologică, în conformitate cu Directiva 2009/125/CE, pentru introducerea pe piață sau punerea în funcțiune a mașinilor de spălat rufe de uz casnic alimentate de la rețeaua electrică și a mașinilor de spălat și uscat rufe de uz casnic alimentate de la rețeaua electrică. Acesta modifică Regulamentul (CE) nr. 1275/2008 și abrogă Regulamentul (UE) nr. 1015/2010 de la 1 martie 2021.
Regulamentul delegat (UE) 2019/2014 stabilește reguli privind etichetarea și furnizarea de informații suplimentare despre aceleași aparate. Acesta completează Regulamentul (UE) 2017/1369 și abrogă Regulamentul delegat (UE) nr. 1061/2010 și Directiva 96/60/CE.
ASPECTE-CHEIE
Regulamentul (UE) 2019/2023Acesta nu se aplică mașinilor de spălat rufe de uz casnic cu o capacitate nominală de spălare mai mică de 2 kg și mașinilor de spălat și uscat rufe de uz casnic cu o capacitate nominală de 2 kg sau mai puțin. Stabilește cerințele în materie de proiectare ecologică în anexa II, care cuprind:cerințele programului, inclusiv regulile privind furnizarea unui program „eco 40-60” și (pentru mașini de spălat și uscat rufe) un ciclu de spălare și uscare. Programul eco 40-60 trebuie să fie setat ca program implicit, acolo unde este posibil, sau să fie disponibil pentru selectare directă fără a fi necesară nicio altă selectare, precum o anumită temperatură sau încărcătură. Indicațiile „normal”, „zilnic”, „regulat” și „standard” nu trebuie utilizate în denumirile programelor, nici singure, nici în combinație cu alte informații;ciclu de spălare și uscare;eficiența energetică;cerințe funcționale (eficiență de spălare și eficacitate de clătire);cerințe privind durata;consumul de apă;moduri cu consum redus de putere (modul oprit și modul standby);utilizarea eficientă a resurselor, inclusiv disponibilitatea pieselor de schimb, accesul la informațiile privind repararea și întreținerea, recuperarea și reciclarea materialelor;informații pentru instalatori și utilizatori finali. Stabilește procedura de evaluare a conformității: autoritățile naționale trebuie să aplice procedurile de verificare prevăzute în anexa IV la efectuarea verificărilor de supraveghere a pieței, precum și metodele de măsurare și calculele care trebuie respectate în anexa III. Prezintă în anexa V repere indicative bazate pe produsele și tehnologiile cu cele mai bune performanțe disponibile pentru astfel de aparate în ceea ce privește consumul de apă și energie, eficiența de spălare și emisiile de zgomot acustic din aer. Comisia Europeană trebuie să reexamineze regulamentul în lumina progreselor tehnologice și să evalueze mai multe aspecte, cum ar fi cerințele pentru reducerea microplasticelor, la 6 ani de la intrarea în vigoare a acestuia.Regulamentul delegat (UE) 2019/2014
Acest act delegat stabilește clasa de eficiență energetică, clasa de eficiență la uscare prin rotire și clasa de emisii acustice în aer care se bazează pe un indice stabilit în anexa II.
Stabilește obligații pentru furnizori, inclusiv pentru a se asigura că:fiecare mașină de spălat rufe de uz casnic și mașină de spălat și uscat rufe de uz casnic este furnizată cu o etichetă tipărită în formatul prevăzut în anexa III și, pentru o mașină de spălat rufe de uz casnic cu tamburi multipli sau pentru o mașină de spălat și uscat rufe de uz casnic cu tamburi multipli, în conformitate cu anexa X; parametrii fișei cu informații despre produs (anexa V) și a documentației tehnice (anexa VI) sunt înscriși în baza de date cu produse; o etichetă electronică în formatul și care conține informațiile, astfel cum este prevăzut în anexa III, este pusă la dispoziția comercianților pentru fiecare model de mașină de spălat rufe de uz casnic și de mașină de spălat și de uscat rufe de uz casnic.Stabilește obligații pentru comercianți, inclusiv pentru a se asigura că:fiecare aparat care este de vânzare poartă o etichetă clar vizibilă, furnizată de furnizori în conformitate cu anexa III; în cazul vânzării la distanță, eticheta și fișa cu informații despre produs sunt conform anexelor VII și VIII.Platformele de găzduire pe internet trebuie să se asigure că eticheta electronică și fișa electronică cu informații despre produs furnizate de comerciant sunt afișate în mod clar, conform anexei VIII, pe toate aceste aparate vândute direct prin intermediul site-ului.
Autoritățile naționale aplică procedura de verificare prevăzută în anexa IX la efectuarea verificărilor de supraveghere a pieței.
Comisia trebuie să reexamineze regulamentul delegat în lumina progreselor tehnologice la 6 ani de la intrarea în vigoare, inclusiv posibilitatea de a aborda aspecte legate de economia circulară.
De când se aplică regulamentele?
Ambele se aplică de la 1 martie 2021.
CONTEXT
Directiva 2009/125/CE stabilește un cadru pentru a stabili cerințele de etichetare energetică a produselor cu impact energetic. Comisiei îi revine sarcina să stabilească acestea pentru produsele vândute și comercializate pe scară largă în UE și care au un impact semnificativ asupra mediului.
Regulamentul (UE) 2017/1369 instituie un cadru pentru stabilirea cerințelor de etichetare energetică pentru produsele cu impact energetic, pentru a le permite consumatorilor să aleagă produse mai eficiente, în vederea reducerii consumului de energie.
Directiva DEEE stabilește măsuri privind de exemplu valorificarea și reciclarea deșeurilor de echipamente electrice și electronice (DEEE) pentru a reduce efectele negative asupra mediului care rezultă din generarea și gestionarea DEEE și din utilizarea resurselor.
Pentru informații suplimentare, consultați:Mașini de spălat (Comisia Europeană) Noile măsuri explicate, de proiectare ecologică (Comisia Europeană) Explicații cu privire la noile etichete de eficiență energetică (Comisia Europeană) Despre etichetarea energetică și proiectarea ecologică (Comisia Europeană).
TERMENI-CHEIE
Proiectare ecologică: o politică de îmbunătățire, printr-o mai bună proiectare, a performanțelor ecologice ale produselor, în special a eficienței energetice, pe toată durata ciclului de viață al produselor respective.
Etichetarea energetică: Etichetarea energetică permite consumatorilor să facă alegeri în cunoștință de cauză pe baza consumului de energie al produselor cu impact energetic prin intermediul unei scări A-G/de la verde la roșu.
DOCUMENTELE PRINCIPALE
Regulamentul (UE) 2019/2023 al Comisiei din 1 octombrie 2019 de stabilire a cerințelor în materie de proiectare ecologică aplicabile mașinilor de spălat rufe de uz casnic și mașinilor de spălat și uscat rufe de uz casnic în temeiul Directivei 2009/125/CE a Parlamentului European și a Consiliului de modificare a Regulamentului (CE) nr. 1275/2008 al Comisiei și de abrogare a Regulamentului (UE) nr. 1015/2010 al Comisiei (JO L 315, 5.12.2019, pp. 285-312)
Regulamentul delegat (UE) 2019/2014 al Comisiei din 11 martie 2019 de completare a Regulamentului (UE) 2017/1369 al Parlamentului European și al Consiliului în ceea ce privește etichetarea energetică a mașinilor de spălat rufe de uz casnic și a mașinilor de spălat și uscat rufe de uz casnic și de abrogare a Regulamentului delegat (UE) nr. 1061/2010 al Comisiei și a Directivei 96/60/CE a Comisiei (JO L 315, 5.12.2019, pp. 29-67)
DOCUMENTE CONEXE
Regulamentul (UE) 2017/1369 al Parlamentului European și al Consiliului din 4 iulie 2017 de stabilire a unui cadru pentru etichetarea energetică și de abrogare a Directivei 2010/30/UE (JO L 198, 28.7.2017, pp. 1-23)
Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic (JO L 285, 31.10.2009, pp. 10-35)
Modificările succesive aduse Directivei 2009/125/CE au fost integrate în textul de bază. Această versiune consolidată are doar un caracter informativ.
Data ultimei actualizări: 26.05.2020